qundao/data-zh-poetry huggingface dataset:
日出入行
作者：胡奎
朝代：明
体裁：乐府曲辞

海东之山曰桃都，上有三足黄金乌。三更乌啼海色动，六龙飞出榑桑隅。浴旸谷经天衢羲，和揽辔无停车吾。不知东西相去几万里，夜入咸池朝复起。紫云红雾天苍苍，为天作眼明四方。臣愿陛下八万四千岁，日出日没皆封疆。
日出扶桑
作者：胡奎
朝代：明
体裁：七言绝句

榑桑若木是谁栽，金柱红盆出海来。恰似宝陀山顶见，天鸡啼上妙高台。
日观葡萄
作者：胡奎
朝代：明
体裁：七言绝句

上人爱书怀素草，人言画好书亦好。临池呼得墨龙归，万颗明珠落秋昊。
早朝
作者：胡奎
朝代：明
体裁：七言绝句

桃都夜半鸡三唱，六龙飞出青天上。阊阖钟声报五更，千官齐簇蓬莱仗。
早朝
作者：胡奎
朝代：明
体裁：古风

象魏临丹阙，钩陈直紫微。蜿蜒扶日上，夭矫挟云飞。望拜千官集，柔怀万国归。春班随仗入，午漏隔花稀。晃朗金银气，昭回黼黻衣。
早朝诗次韵
作者：胡奎
朝代：明
体裁：七言排律

千官听彻午门钟，咫尺蓬莱有路通。山色渐分宫树碧，日华微映御袍红。九成乐奏龙光近，万岁声传虎拜同。湛露润浮天上下，卿云晴绕殿西东。舍人书诏临丹扆，内侍传宣出紫宫。冉冉炉烟凝几席，重重花影转帘栊。时当元首赓歌际，春在康衢化育中。已睹文章资黼黻，更思旒纩蔽明聪。岂无良牧如龚遂，应有儒臣得马融。想见朝回封事少，上林吟遍百花风。
明月篇
作者：胡奎
朝代：明
体裁：五言排律

湛湛复盈盈，当秋彻夜清。直疑天有堑，却讶水无声。隐约箕边起，依微斗外横。气浮华盖动，光映泰阶平。东去遥通海，西流澹挂城。拟乘莲一叶，万里溯空明。
明珠篇
作者：胡奎
朝代：明
体裁：乐府曲辞

煌煌明月珠，乃在龙颔下。下沈无底谷，得之世无价。或人不爱宝，弹雀千仞冈。得失何足较，所嗟无夜光。
明镜词
作者：胡奎
朝代：明
体裁：乐府曲辞

我有古时镜，照君玉雪颜。湛然如止水，终古无波澜。世人但照面，照心不自见。照面不照心，妍媸竟何辨。所以百鍊精，鬼神无遁情。愿为千里月，远近逐君行。
映水曲
作者：胡奎
朝代：明
体裁：七言绝句

江水澄澄照玉容，恰如明镜拭青铜。今朝试抹双眉黛，不觉银钗落水中。
春夜与友饮别
作者：胡奎
朝代：明
体裁：古风

高堂秉华烛，四座惨无辉。鹍弦奏急响，商飙吹我衣。□□今夕欢，明旦与子违。何异林栖鸟，凌晨各分飞。悠悠空中云，聚散无定期。云出尚有归，此别将何依。且尽尊中酒，永言长相思。
春夜听何山人弹琴制乌夜啼曲
作者：胡奎
朝代：明
体裁：古风

梨花月白春冥冥，城乌夜啼当二更。白头老翁识乌语，挥弦弹作乌啼声。初弹翩翩飞绕树，再弹哑哑栖不住。雌雄引子复回翔，下上呼群自来去。高逼天门清露寒，牵牛蹋浪银河乾。低翻塞草黄云晚，秦女思家玉关远。联联绵绵忽作行，恍然无声风满堂。老翁拂袖入门去，海日杲杲生东方。
春夜怀友
作者：胡奎
朝代：明
体裁：古风

恬澹何所营，稍欣人事简。霏微禅榻雨，杳霭钟声晚。独念华山人，聆君广陵散。
春夜词
作者：胡奎
朝代：明
体裁：乐府曲辞

大江春水流汤汤，中有万斛之龙骧。南北二斗相低昂，泰阶六符白煌煌。牵牛织女遥相望，欲渡不渡河无梁。我思美人天一方，展转不寐愁何长。
春夜遇雨宿辰州古寺
作者：胡奎
朝代：明
体裁：七言绝句

春愁如海夜如年，茶鼎分泉手自煎。白发老僧同听雨，就床相伴佛镫眠。
春山烟雨
作者：胡奎
朝代：明
体裁：五言律诗

春雨不作泥，春林布谷啼。山头烟羃树，溪上水平堤。翳翳岩花重，萧萧涧竹低。平明看野色，骑马过湖西。
春思
作者：胡奎
朝代：明
体裁：古风

白日丽璇霄，下照六合间。茫茫名利途，积尘如丘山。朝轮登太行，夕辙度秦关。大道平若砥，谁云有波澜。安得挟飞仙，吹笙缑北山。飘飖跨黄鹤，永接松乔班。
春思
作者：胡奎
朝代：明
体裁：五言律诗

脉脉动春思，临鸾懒画眉。唤人閒斗草，分子共敲棋。舞倦罗衫重，歌长玉漏迟。纤腰如弱柳，浑不似当时。
春怨
作者：胡奎
朝代：明
体裁：乐府曲辞

昨夜春寒冷如水，梦入关山数千里。萧郎近报在凉州，一寸心驰边上头。
春日东园即事
作者：胡奎
朝代：明

小园今日春意动，风目正东来草堂。萱草渐抽书带绿，柳条都酿曲尘黄。鸟声近屋啼偏好，雨点沾衣湿不妨。稚子下阶频指点，去年种竹已过墙。东园检点旧生涯，春色多情到我家。谷雨前头移菊本，清明时节看梨花。但求北郭多收秫，何待东门更种瓜。今夜月明吹玉笛，笑呼儿女进流霞。
春日东园即事
作者：胡奎
朝代：明
体裁：五言律诗

旭日上林扉，馀寒入苧衣。傍阑移芍药，编竹引蔷薇。野兴同谁领，閒身与世违。多情双燕子，重觅故巢归。
春日东园即事·其一
作者：胡奎
朝代：明
体裁：七言律诗

小园今日春意动，风目正东来草堂。萱草渐抽书带绿，柳条都酿曲尘黄。鸟声近屋啼偏好，雨点沾衣湿不妨。稚子下阶频指点，去年种竹已过墙。
春日东园即事·其二
作者：胡奎
朝代：明
体裁：七言律诗

东园检点旧生涯，春色多情到我家。谷雨前头移菊本，清明时节看梨花。但求北郭多收秫，何待东门更种瓜。今夜月明吹玉笛，笑呼儿女进流霞。
春日东园漫兴
作者：胡奎
朝代：明

竹里开门稍向东，隔帘吹过杏花风。青苔一径无人迹，时有山禽啄晚红。铜瓶汲水灌花根，幽事关心懒出门。检点棠梨明日放，呼儿先拟具山尊。社雨晴时燕燕归，牡丹池馆故巢非。怜渠也爱吾庐好，日日衔泥下上飞。洛阳二月百花红，金谷春閒步障空。何似诗家真富贵，蔷薇花列锦屏风。长日南窗一卷书，更凭何物称閒居。睡魔也自相欺得，茶鼎熏炉尽破除。
春日东园漫兴·其一
作者：胡奎
朝代：明
体裁：七言绝句

竹里开门稍向东，隔帘吹过杏花风。青苔一径无人迹，时有山禽啄晚红。
春日东园漫兴·其三
作者：胡奎
朝代：明
体裁：七言绝句

社雨晴时燕燕归，牡丹池馆故巢非。怜渠也爱吾庐好，日日衔泥下上飞。
春日东园漫兴·其二
作者：胡奎
朝代：明
体裁：七言绝句

铜瓶汲水灌花根，幽事关心懒出门。检点棠梨明日放，呼儿先拟具山尊。
春日东园漫兴·其五
作者：胡奎
朝代：明
体裁：七言绝句

长日南窗一卷书，更凭何物称閒居。睡魔也自相欺得，茶鼎熏炉尽破除。
春日东园漫兴·其四
作者：胡奎
朝代：明
体裁：七言绝句

洛阳二月百花红，金谷春閒步障空。何似诗家真富贵，蔷薇花列锦屏风。
春日书情
作者：胡奎
朝代：明

雨晴山径净无苔，犹有閒人作伴来。满抱离情浓似酒，春风吹上小桃腮。鹧鸪啼处雨初收，贪看青山不下楼。纵使山高千万丈，也应不隔异乡愁。诗瘦非关病折磨，野棠花落奈愁何。沅陵江水深如海，不似徐卿别思多。思家千里日如年，借得禅房静处眠。灵鹊有声催梦醒，敲门人送买船钱。
春日书情·其一
作者：胡奎
朝代：明
体裁：七言绝句

雨晴山径净无苔，犹有閒人作伴来。满抱离情浓似酒，春风吹上小桃腮。
春日书情·其三
作者：胡奎
朝代：明
体裁：七言绝句

诗瘦非关病折磨，野棠花落奈愁何。沅陵江水深如海，不似徐卿别思多。
春日书情·其二
作者：胡奎
朝代：明
体裁：七言绝句

鹧鸪啼处雨初收，贪看青山不下楼。纵使山高千万丈，也应不隔异乡愁。
春日书情·其四
作者：胡奎
朝代：明
体裁：七言绝句

思家千里日如年，借得禅房静处眠。灵鹊有声催梦醒，敲门人送买船钱。
春日即事
作者：胡奎
朝代：明
体裁：七言律诗

草堂长日无车马，雨后空阶长绿苔。已见梅花当户放，更移萱草近窗栽。引雏沙燕时高下，作伴江鸥自往来。物色于人俱适意，诗篇吟罢共谁裁。
春晓闻莺
作者：胡奎
朝代：明
体裁：七言绝句

春寒虚幌曙光低，睍睆流莺隔树啼。睡起捲帘寻不见，一声却在杏花西。
春暮有感
作者：胡奎
朝代：明
体裁：五言绝句

闭户长听雨，看花不当春。可怜三二月，又别几多人。
春江曲
作者：胡奎
朝代：明
体裁：乐府曲辞

清江水深蒲叶短，野凫双浴春波煖。吴宫女儿白苧歌，一曲春风吹不断。
春波曲
作者：胡奎
朝代：明
体裁：乐府曲辞

新妇矶头雨，小姑山下云。无情江上水，总是别离痕。
春词
作者：胡奎
朝代：明
体裁：五言绝句

江城五更雨，催得杏花开。小立茅檐下，一双新燕来。
春风词
作者：胡奎
朝代：明

花信二十四，春愁千万端。年年吹不散，故故作馀寒。通帷花气重，入户燕衣轻。嘘寒还作煖，吹雨复兼晴。朝吹杏花开，暮送桃花落。荣悴各因时，莫怨东风恶。
春风词·其一
作者：胡奎
朝代：明
体裁：五言绝句

花信二十四，春愁千万端。年年吹不散，故故作馀寒。
春风词·其三
作者：胡奎
朝代：明
体裁：五言绝句

朝吹杏花开，暮送桃花落。荣悴各因时，莫怨东风恶。
春风词·其二
作者：胡奎
朝代：明
体裁：五言绝句

通帷花气重，入户燕衣轻。嘘寒还作煖，吹雨复兼晴。
昨夜
作者：胡奎
朝代：明
体裁：七言绝句

雨声昨夜送秋来，万里明河匹练开。拟借仙人双玉琯，月凉吹上凤凰台。
昭君
作者：胡奎
朝代：明
体裁：五言绝句

万里靖边尘，休言误妾身。青青原上草，犹是汉时春。
昭君出塞
作者：胡奎
朝代：明
体裁：七言绝句

玉颜一别汉宫花，雁背霜寒万里沙。说与当时边上将，铙歌只合奏琵琶。
晏眠
作者：胡奎
朝代：明
体裁：七言绝句

金壶玉漏平分夜，绛蜡铜盘欲曙天。日出东方高丈五，更添丈五足高眠。
晚凉偶成
作者：胡奎
朝代：明
体裁：七言绝句

馀霞淡淡夕阳西，碧树阴中一鸟啼。坐爱微凉无事恼，手持纨扇向人题。
晨兴七宝山有作
作者：胡奎
朝代：明
体裁：七言律诗

晨起登高望八荒，金霞承日上榑桑。潮头白处腾蛟鳄，天目青来舞凤凰。万井人家烟漠漠，诸天觉路海茫茫。长斋绣佛心如水，消得梅花昨夜霜。
暮春
作者：胡奎
朝代：明
体裁：七言绝句

病里不知春去速，才逢寒食又清明。何人作伴共閒话，无酒无花慰此生。
暮春东园雨后有作
作者：胡奎
朝代：明

十日春阴一日晴，晚来又见照泥星。西南风起三更后，吹落荼蘼雪满庭。满庭风落白荼蘼，春色三分竟不知。睡起北窗閒看竹，又添无数锦绷儿。
暮春东园雨后有作·其一
作者：胡奎
朝代：明
体裁：七言绝句

十日春阴一日晴，晚来又见照泥星。西南风起三更后，吹落荼蘼雪满庭。
暮春东园雨后有作·其二
作者：胡奎
朝代：明
体裁：七言绝句

满庭风落白荼蘼，春色三分竟不知。睡起北窗閒看竹，又添无数锦绷儿。
暮春病起
作者：胡奎
朝代：明
体裁：古风

春日迟迟出旸谷，桃花能红柳条绿。柳上仓庚催梦醒，花间胡蝶劝人行。绿窗剪刀金两股，剪吴罗，对花舞。对花舞，为花歌，百年欢乐能几何。但愿长绳系羲驭，把酒留春春莫去。
暮春病起
作者：胡奎
朝代：明
体裁：七言律诗

病起不知春已归，馀寒犹滞越罗衣。仓庚只向愁中语，胡蝶多从梦里飞。閒绕曲阑看芍药，更添修竹架蔷薇。故人知我逢迎懒，颇觉诗筒近日稀。
月上
作者：胡奎
朝代：明
体裁：古风

朗月上东园，照见梨花白。裴回东阑下，花月同一色。飘飘素霓裳，可望不可即。思欲折琼芳，佳期綵云隔。
月下怀友
作者：胡奎
朝代：明
体裁：古风

西亭文墨暇，方塘含夕清。流萤竹间度，栖禽沙际鸣。脉脉动遥思，念之感中情。欲鼓猗兰操，流飙激商声。
月下闻钟
作者：胡奎
朝代：明
体裁：七言绝句

二千馀里故乡月，一百八声今夜钟。今夜故乡钟与月，天将声色付诗翁。
月中桂子
作者：胡奎
朝代：明
体裁：古风

广寒宫殿重重开，天妃舞镜登瑶台。婆娑飞轮上裴回，玉龙吐涎云外来。灵鹫峰高天不老，琅玕无光琪树小。赤城洞口如飞沙，碧桃藏春不敢花。直疑仙人紫霞会，灵风吹堕真珠佩。猿童蹋云扫空阶，天鸡惊起双喈喈，綵鸾珑珑呼不回。
月初生行
作者：胡奎
朝代：明
体裁：乐府曲辞

月初生二八，蛾眉初画成。渐如弓弦复如镜，一月两回亏复盈。弓弦不射天外信，明镜不照人间情。马上行行屡回首，一钩空挂他乡柳。
月夜闻角送友人别
作者：胡奎
朝代：明
体裁：七言绝句

月出城头海气凉，角声愁思两茫茫。故人又向明朝别，铁铸梅花亦断肠。
月漉漉篇
作者：胡奎
朝代：明
体裁：乐府曲辞

月漉漉，银塘曲。兔影蘸金波，龙绡皱文縠。越女浣纱归，双蛾湿秋影。移舟明镜中，露下菱花冷。
月食
作者：胡奎
朝代：明
体裁：七言律诗

四月十五二更初，海上涌出白蟾蜍。圆于止水悬金镜，阙若清冰碎玉壶。黑处山河还复正，明边桂树不曾枯。中庭额塌泥沙拜，虮虱微臣本姓卢。
有感
作者：胡奎
朝代：明
体裁：七言绝句

洛阳无数牡丹开，不惜黄金买地栽。二十四人金谷友，更无一个看花来。
有所思三首
作者：胡奎
朝代：明

脉脉有所思，泠泠寄哀弦。弦声久已绝，思君聆我弹。君情与妾意，忧乐转指间。幸随南风调，流响九嶷山。落叶随风飞，欲归在何时。人生千里不得会，空向天涯歌所思。黄陵女儿泣湘月，苍梧鸣凤千年别。弹折秋风五十弦，妾貌如花命如叶。青猿夜啼三峡长，望美人兮良可伤。回雁峰前有来使，愿寄一书还故乡。所思向何方，所思今有所。食蓼不知辛，食檗不知苦。惟有所思愁杀人，蓼檗不能如苦辛。
有所思三首·其一
作者：胡奎
朝代：明
体裁：乐府曲辞

脉脉有所思，泠泠寄哀弦。弦声久已绝，思君聆我弹。君情与妾意，忧乐转指间。幸随南风调，流响九嶷山。
有所思三首·其三
作者：胡奎
朝代：明
体裁：乐府曲辞

所思向何方，所思今有所。食蓼不知辛，食檗不知苦。惟有所思愁杀人，蓼檗不能如苦辛。
有所思三首·其二
作者：胡奎
朝代：明
体裁：乐府曲辞

落叶随风飞，欲归在何时。人生千里不得会，空向天涯歌所思。黄陵女儿泣湘月，苍梧鸣凤千年别。弹折秋风五十弦，妾貌如花命如叶。青猿夜啼三峡长，望美人兮良可伤。回雁峰前有来使，愿寄一书还故乡。
望三茅山
作者：胡奎
朝代：明
体裁：古风

吾闻句曲三洞天，此地往往多神仙。三茅兄弟鍊金液，何年驾鸿凌紫烟。大峰小峰青可爱，中峰更在丹霞外。似闻碧落度笙箫，仿佛泠风振环佩。停车一览心神开，忽有白鹤从东来。明当借我上天去，手把芙蓉朝玉台。
望乡台
作者：胡奎
朝代：明
体裁：乐府曲辞

一登还一望，一望复惆怅。乡关望不见，泪落荒台上。
望云亭
作者：胡奎
朝代：明
体裁：古风

朝望云在东，夕望云在西。如何母与子，各在天一涯。关中去家数千里，梦绕西湖一杯水。回看天际白云飞，片片尽从东海起。云近尚可望，云远思转深。关山夜月三年笛，萱草春晖一寸心。剑阁萦回接云栈，太白峨眉青在眼。安得尔云化为五色衣，朝朝暮暮当庭闱。朝朝暮暮当庭闱，不劳望云怀远归。
望云轩与太学生焦思齐赋
作者：胡奎
朝代：明
体裁：古风

白云何重重，乃在蜀川之西、芙蓉之峰。太学儒生念慈母，望云千里心忡忡。朝望云在西，夕望云在东。白云有聚散，此心无终穷。儿昔在家时，手种宜男草。阿母倚堂门，看花颜色好。儿今两年不得还，梦里犹怀蜀道难。秋风吹梦渡江去，飞绕太白峨眉间。意匠经营劳画史，别情深似巴江水。丈夫当学狄司空，读书莫忘孝与忠。
望夫石
作者：胡奎
朝代：明
体裁：乐府曲辞

妾心化石石不转，妾身化石石不移。身心与石若可转，千里万里夫当归。
望夫石
作者：胡奎
朝代：明

山头日日望郎归，江水悠悠信息稀。若使一年能一见，便从天上作支机。山头日日望郎来，山下长江万里开。郎去不如潮有信，朝朝暮暮两番回。云作衣裳月作梳，化为白石望征夫。石头有转心无转，不省郎归得见无。
望夫石
作者：胡奎
朝代：明
体裁：古风

朝望夫不归，夕望夫不归。化为山头石，夫归定何时。妾身化石尚可转，妾心如铁无人知。
望夫石·其一
作者：胡奎
朝代：明
体裁：七言绝句

山头日日望郎归，江水悠悠信息稀。若使一年能一见，便从天上作支机。
望夫石·其三
作者：胡奎
朝代：明
体裁：七言绝句

云作衣裳月作梳，化为白石望征夫。石头有转心无转，不省郎归得见无。
望夫石·其二
作者：胡奎
朝代：明
体裁：七言绝句

山头日日望郎来，山下长江万里开。郎去不如潮有信，朝朝暮暮两番回。
望庐山阴雨不果
作者：胡奎
朝代：明
体裁：古风

平生爱写庐山图，今朝始识庐山面。山灵怪我来何迟，涌出白云千万片。千片万片云重重，咫尺隔断香炉峰。东南五老望不见，倏忽下上随飞龙。虎溪三笑今何在，惠远东邻渺烟霭。临风大叫谪仙人，九叠屏前定相待。若有人兮山之颠，手翻银河下青天。金芝瑶草傥可采，我亦跨鹤来林泉。
望思图
作者：胡奎
朝代：明
体裁：古风

望云云在眼，思云云在心。在眼云易见，在心云更深。云栖向何处，不离墓前树。儿心无时穷，云聚还复去。思亲貌兴言，见亲插与圈。近望见白日，远望悲黄泉。儿今在远道，梦想楼居好。还山会有时，洒饭琦上草。
望春辞
作者：胡奎
朝代：明
体裁：乐府曲辞

起登高阁望春来，浅白深红次第开。凭仗东风须耐久，莫教容易堕尘埃。
望月吟
作者：胡奎
朝代：明
体裁：乐府曲辞

明明三五月，二八还复缺。他乡见月团，何如在家欢。在家杯酒煖，在路衣裳寒。泪随天河水，流向海东边。海东有弱流，转首为桑田。哀哀精卫鸟，冤苦相交煎。含情诉明月，愿月长在天。云来月暂晦，云去月依然。瑶琴弹别鹤，会待知音传。
望海
作者：胡奎
朝代：明
体裁：七言律诗

元气洪濛混太虚，天吴簸荡撼坤舆。千年木石劳精卫，百谷波流会尾闾。月下明珠蛟女泣，云中飞观羽人居。秋风吹老珊瑚树，不见麻姑锦字书。
望海漫兴
作者：胡奎
朝代：明

东海珊瑚树，蓬莱石上栽。何年沈铁网，移向世间来。天寒鱼眼红，跃出蛟人宫。明珠三万斛，泣赠主人翁。祖龙驱白石，万里驾长虹。扶桑望不见，吹起鲍鱼风。徐福求仙去，楼船竟不还。如何白玉树，移不到骊山。穆王驰八骏，西上昆崙山。青鸟无消息，碧桃春自閒。旸谷种扶桑，根株万里长。八风吹不动，生在海中央。
望海漫兴·其一
作者：胡奎
朝代：明
体裁：五言绝句

东海珊瑚树，蓬莱石上栽。何年沈铁网，移向世间来。
望海漫兴·其三
作者：胡奎
朝代：明
体裁：五言绝句

祖龙驱白石，万里驾长虹。扶桑望不见，吹起鲍鱼风。
望海漫兴·其二
作者：胡奎
朝代：明
体裁：五言绝句

天寒鱼眼红，跃出蛟人宫。明珠三万斛，泣赠主人翁。
望海漫兴·其五
作者：胡奎
朝代：明
体裁：五言绝句

穆王驰八骏，西上昆崙山。青鸟无消息，碧桃春自閒。
望海漫兴·其六
作者：胡奎
朝代：明
体裁：五言绝句

旸谷种扶桑，根株万里长。八风吹不动，生在海中央。
望海漫兴·其四
作者：胡奎
朝代：明
体裁：五言绝句

徐福求仙去，楼船竟不还。如何白玉树，移不到骊山。
望海觞咏
作者：胡奎
朝代：明

太常博士金闺彦，也爱长斋绣佛前。放浪形骸当九日，康强筋力称馀年。临池写字鹅翻雪，隔竹煎茶鹤避烟。昨日登高东海上，时人称是地行仙。海国凉生白苧袍，年年此日爱登高。不妨更落西风帽，想象同持左手螯。雨过一江澄晚色，空清万里见秋毫。凭阑望远谁能赋，只有元龙气最豪。
望海觞咏·其一
作者：胡奎
朝代：明
体裁：七言律诗

太常博士金闺彦，也爱长斋绣佛前。放浪形骸当九日，康强筋力称馀年。临池写字鹅翻雪，隔竹煎茶鹤避烟。昨日登高东海上，时人称是地行仙。
望海觞咏·其二
作者：胡奎
朝代：明
体裁：七言律诗

海国凉生白苧袍，年年此日爱登高。不妨更落西风帽，想象同持左手螯。雨过一江澄晚色，空清万里见秋毫。凭阑望远谁能赋，只有元龙气最豪。
望紫金山
作者：胡奎
朝代：明
体裁：七言律诗

万年佳气拥蟠龙，秀拔神京第一峰。五色云中金翡翠，九重天上玉芙蓉。幸陪周士歌丰镐，敢效封人祝华嵩。明旦闻鸡趋凤阙，丹霞承日色曈昽。
望雨
作者：胡奎
朝代：明

一月不雨农心忧，两月不雨田无秋。仰看北斗酌元气，安得倒挽天河流。大田槁苗一尺长，河水乾枯木叶黄。似闻昨夜月离毕，明日甘霖来沛滂。
望雨
作者：胡奎
朝代：明
体裁：七言律诗

一月不雨农心忧，两月不雨田无秋。南山空闻雷电作，北斗不挽星河流。赤龙枯死洞中燕，白日叫乾桑下鸠。昨夜欣闻月离毕，照泥星出屋东头。
望雨·其一
作者：胡奎
朝代：明
体裁：七言绝句

一月不雨农心忧，两月不雨田无秋。仰看北斗酌元气，安得倒挽天河流。
望雨·其二
作者：胡奎
朝代：明
体裁：七言绝句

大田槁苗一尺长，河水乾枯木叶黄。似闻昨夜月离毕，明日甘霖来沛滂。
朝宗引
作者：胡奎
朝代：明
体裁：五言排律

海郡同歌舞，神人共赞尧。有天皆入贡，无地不来朝。玉烛调元气，璇玑运斗杓。六龙高扈驾，五凤夹吹箫。瑞应清河颂，欢腾击壤谣。翔南声教远，干羽格三苗。
木兰辞
作者：胡奎
朝代：明
体裁：乐府曲辞

纂纂墙下枣，人生不如在家好。木兰夜织流黄机，窗间络纬啼复啼。平明军帖疾如羽，阿爷无男止生女。木兰下机换戎装，灯前不洒泪千行。髻捐金雀钗，耳脱明珠珰。左持白羽箭，右挽青丝缰。一朝姓字上军籍，军中不知是女郎。祁连山前秋草白，马上单于吹筚篥。霜花如钱风格格，万里黄云度沙碛。木兰在边十二年，论功还谒九重天。九重敕赐尚书诰，木兰感恩不敢言。乞身朝出金门去，还家犹记庭前树。入门先解战时衣，明朝复上流黄机。木兰忠孝有如此，世上男儿安得知。雄雉声角角，雌雉嘴啄啄。两雉上天飞，谁能辨我是雄雌。
杀虎歌赠叶将军
作者：胡奎
朝代：明
体裁：古风

朝射虎，夕射虎，吹鸣笳喧叠鼓去。年田禾，不得收，牛羊不敢放垄头。今年禾黍满郊野，猛虎无声山月秋。白发老翁卧茅屋，教儿卖剑买黄犊。到城明日谢将军，更向辕门分虎肉。
杂兴
作者：胡奎
朝代：明
体裁：古风

春风尔何来，吹我门前柳。呼儿唱吴歌，欸乃齐拍手。御史不在前，执法不在后。倒著乌纱巾，兀兀但饮酒。
李牧
作者：胡奎
朝代：明
体裁：古风

李牧守边日，屯兵雁门关。槌牛飨士卒，十年戎马闲。黄云覆沙漠，白雪漫天山。狼烽日以远，骍弓不敢弯。后来防秋戍，思之应腼颜。
杜甫
作者：胡奎
朝代：明
体裁：五言绝句

独树浣花村，归寻老瓦盆。秋风吹破屋，也胜富儿门。
杞良妻
作者：胡奎
朝代：明
体裁：乐府曲辞

一哭长城裂，再哭长城崩。长城窟中水，夜夜闻啼声。哀哀双泪血，洒向城上月。长城若不倾，何由见夫骨。
来鹤亭
作者：胡奎
朝代：明
体裁：古风

鹤不来，云悠悠，十年无书寄扬州。仙人五城十二楼，玉箫声断琼花秋。黄埃四塞不可以久留，安得从之上瀛洲。鹤不来，云悠悠。
杨妃病齿
作者：胡奎
朝代：明
体裁：五言绝句

五王同帐日，花萼正辉光。一自玉环入，齿寒唇亦亡。
杨妃病齿
作者：胡奎
朝代：明
体裁：七言绝句

侍儿扶起倦看花，不道春寒入齿牙。獭髓纵能医病颊，蠹根先长在唐家。
杨子江中有作
作者：胡奎
朝代：明
体裁：七言绝句

江风吹浪葛衣单，遥认金焦两点山。落日片帆归鸟疾，直随秋色到龙湾。
杨柳枝词
作者：胡奎
朝代：明

郎听妾歌杨柳枝。明年二月望郎归。柳眉如妾镜中黛，柳色比郎身上衣。
杨柳枝词
作者：胡奎
朝代：明
体裁：词

郎听妾歌杨柳枝，明年二月望郎归。柳眉如妾镜中黛，柳色比郎身上衣。
杨柳词二首
作者：胡奎
朝代：明

扬子江边杨柳条，风前学舞斗纤腰。来往游人攀折少，也胜种在灞陵桥。袅袅翠腰柔，春来舞到秋。郎行莫回顾，中有断肠愁。一缕一缕愁，千丝千丝苦。宁见章台春，莫逢灞陵雨。
杨柳词二首·其一
作者：胡奎
朝代：明
体裁：乐府曲辞

扬子江边杨柳条，风前学舞斗纤腰。来往游人攀折少，也胜种在灞陵桥。
杨柳词二首·其二
作者：胡奎
朝代：明
体裁：乐府曲辞

袅袅翠腰柔，春来舞到秋。郎行莫回顾，中有断肠愁。一缕一缕愁，千丝千丝苦。宁见章台春，莫逢灞陵雨。
杨花
作者：胡奎
朝代：明
体裁：七言绝句

有意纷纷挽落晖，无情衮衮傍人飞。莫教化作浮萍草，流向天涯忘却归。
松云歌
作者：胡奎
朝代：明
体裁：古风

我思仙人乃在玉尘金鳌之两峰，以松为巢云作宫。白云松下来，夭矫如飞龙。仙人骑云与天通，朝游蓬莱暮崆峒。东分断鳌足，西擘三芙蓉。兴来醉泼金壶汁，元气淋漓鬼神泣。八窗虚明白日寒，万壑㟏岈翠涛湿。昔年曾画匡庐山，置我采药山之间。别来仿佛三十载，杏花落尽青春閒。昨日相逢卧云者，因之欲访长松下。白云悠悠江海空，瑶草金芝共谁把。山中之人招不来，琥珀夜光生紫苔。天寒茯苓傥可寄，与子跨鹤登瑶台。
松花饼
作者：胡奎
朝代：明
体裁：七言律诗

黄云扫尽挂猿梢，不待嵩阳道士教。琥珀凿崖分石蜜，醍醐团雪出山庖。宝方应似龙宫得，金屑何烦兔臼敲。我亦明年寻惠远，采花同访谪仙巢。
林溪
作者：胡奎
朝代：明
体裁：七言律诗

溪上青林林下溪，南州卜隐草堂低。水生酒舫高过屋，花落樵径净无泥。邻翁把钓得春鲤，童子煮茶闻午鸡。白头也欲采芝去，好在洪崖丹井西。
枯木竹石图
作者：胡奎
朝代：明
体裁：七言绝句

三日飓风吹海涛，蓬莱失却黄金鳌。长竿钓得珊瑚树，叶叶南唐金错刀。
枯木竹石图
作者：胡奎
朝代：明
体裁：七言绝句

蓬莱石上珊瑚树，更向琅玕一处栽。不是任公钓鳌手，如何移得世间来。
染丝上春机
作者：胡奎
朝代：明
体裁：乐府曲辞

吴蚕八茧缫长丝，玉纤染云上春机。大姑爱织榴花色，小姑爱织梨花白。小姑回头语大姑，梨花洁白不受污。大姑榴花故自好，以色娱人岂长保。
柬僧纲住上人
作者：胡奎
朝代：明

绀园台殿郁重重，云去云来不离峰。鹤影每随天外锡，潮音长和月明钟。一诗何足酬支遁，三笑于今识远公。昨日分茶谢相访，绝胜白绢寄斜封。午榻春烟试石茶，老禅定起具袈裟。花飞丈室天垂雨，日出东湖地涌沙。香积有厨分乳酪，藏真无帖扫龙蛇。梦中犹记相逢处，徐孺亭前一径斜。
柬僧纲住上人·其一
作者：胡奎
朝代：明
体裁：七言律诗

绀园台殿郁重重，云去云来不离峰。鹤影每随天外锡，潮音长和月明钟。一诗何足酬支遁，三笑于今识远公。昨日分茶谢相访，绝胜白绢寄斜封。
柬僧纲住上人·其二
作者：胡奎
朝代：明
体裁：七言律诗

午榻春烟试石茶，老禅定起具袈裟。花飞丈室天垂雨，日出东湖地涌沙。香积有厨分乳酪，藏真无帖扫龙蛇。梦中犹记相逢处，徐孺亭前一径斜。
柬直方居士
作者：胡奎
朝代：明

髯翁经夏稀相见，绝爱清容似我兄。好采紫芝娱晚景，更栽红杏待春耕。长安女子应知姓，庐阜仙人早得名。从此草堂三日雨，相过莫厌绿苔生。自笑读书长闭户，每逢清友即同游。柴门可是妨人扫，斗酒还能与妇谋。任尔雨晴来看竹，从渠雪夜竟回舟。风流此意谁能识，赖有忘机海上鸥。墨池昨夜水生波，换得山阴道士鹅。盖世文章今有几，传家书谱已无多。休粮服得霞千片，握发盘成雪两螺。拟借白云分半榻，醒时言笑醉时歌。鹤背东来不待招，云裳霞佩思飘飘。语言已觉无烟火，襟度还能振泬寥。近海玉楼天不远，当阶珠树雪初销。此中别有箕山趣，莫为风声即弃瓢。
柬直方居士·其一
作者：胡奎
朝代：明
体裁：七言律诗

髯翁经夏稀相见，绝爱清容似我兄。好采紫芝娱晚景，更栽红杏待春耕。长安女子应知姓，庐阜仙人早得名。从此草堂三日雨，相过莫厌绿苔生。
柬直方居士·其三
作者：胡奎
朝代：明
体裁：七言律诗

墨池昨夜水生波，换得山阴道士鹅。盖世文章今有几，传家书谱已无多。休粮服得霞千片，握发盘成雪两螺。拟借白云分半榻，醒时言笑醉时歌。
柬直方居士·其二
作者：胡奎
朝代：明
体裁：七言律诗

自笑读书长闭户，每逢清友即同游。柴门可是妨人扫，斗酒还能与妇谋。任尔雨晴来看竹，从渠雪夜竟回舟。风流此意谁能识，赖有忘机海上鸥。
柬直方居士·其四
作者：胡奎
朝代：明
体裁：七言律诗

鹤背东来不待招，云裳霞佩思飘飘。语言已觉无烟火，襟度还能振泬寥。近海玉楼天不远，当阶珠树雪初销。此中别有箕山趣，莫为风声即弃瓢。
柬知县陈善方
作者：胡奎
朝代：明
体裁：五言排律

有美东曹彦，科名四海传。长身片玉立，高论大河悬。慷慨千人俊，驱驰万里天。贺兰西入夏，渤海北通燕。剑拂边霜重，弓开垄月圆。文章韬虎豹，羽翮铩鹰鹯。太华云随袂，长城雪拥鞯。黄河秋汨汨，黑水夜溅溅。旅梦双胡蝶，乡心五杜鹃。倦弹宾馆铗，饥齧汉臣毡。寒谷空吹律，焦桐忽断弦。泪乾慈母线，囊涩水衡钱。遂感王门召，惟应国士怜。所蒙稽古力，幸免枕戈眠。讲殿陈韬略，经帷侍简编。名从西域播，诗到外夷传。天地重开辟，人材肯弃捐。词林翔鸑鷟，学海起蜿蜒。飞动关元气，涵濡及远边。青云瞻象魏，紫气应龙泉。士论争推择，王言益勉㫋。龙香濡露颖，风藻湿云笺。杕杜劳还役，蒲萄赐别筵。玉关归定远，银汉送张骞。君命不俟驾，祖生先著鞭。我知清白吏，人迓孝廉船。大药丹初就，盘根节愈坚。郎星吴分野，宦辙汉山川。兰秀仍藏谷，珠明必媚渊。有家供滫瀡，无梦属櫜鞬。潘县花无数，庄椿寿八千。炙分黄雀美，鲙切白鱼鲜。忠孝原如此，升沉合自然。锦衣行白昼，采服称华年。下榻怀徐孺，衔杯笑郑虔。群黎劳抚字，多士荷陶甄。暑雨清炎瘴，秋禾满大田。红收鹦鹉粒，青爇鹧鸪烟。自笑雷鸣缶，深惭雪满颠。续貂吾岂敢，聊以致拳拳。
柬高上人物表
作者：胡奎
朝代：明
体裁：七言律诗

手挥玉麈坐谈空，一月不知花信风。远公高志在物表，苏晋长斋多醉中。方池种莲春水绿，虚室坐观夜灯红。悬知定起了无事，煮茶赋诗谁与同。
柳塘野艇
作者：胡奎
朝代：明
体裁：七言绝句

杨柳青青水一湾，隔江数点雨馀山。钓船好向溪南泊，莫待风波及早还。
柳枝词
作者：胡奎
朝代：明

一送离人折一枝。长条折尽短条衰。飞花自是浮萍草，莫向尊前怨别离。门前杨柳欲藏鸦。可恨萧郎不在家。妾有蛾眉如柳叶，郎今踪迹似杨花。旧日吴王百尺台。万株杨柳是谁栽。阊门城外春阴里，多少将军繫马来。
柳枝词
作者：胡奎
朝代：明
体裁：词

绿杨掩映赤阑桥，蘸水含烟著意娇。一自吴王歌舞散，东风谁更惜长条。
柳枝词·其一
作者：胡奎
朝代：明

一送离人折一枝。长条折尽短条衰。飞花自是浮萍草，莫向尊前怨别离。
柳枝词·其一
作者：胡奎
朝代：明
体裁：词

一送离人折一枝，长条折尽短条衰。飞花自是浮萍草，莫向尊前怨别离。
柳枝词·其三
作者：胡奎
朝代：明

旧日吴王百尺台。万株杨柳是谁栽。阊门城外春阴里，多少将军繫马来。
柳枝词·其三
作者：胡奎
朝代：明
体裁：词

旧日吴王百尺台，万株杨柳是谁栽。阊门城外春阴里，多少将军系马来。
柳枝词·其二
作者：胡奎
朝代：明

门前杨柳欲藏鸦。可恨萧郎不在家。妾有蛾眉如柳叶，郎今踪迹似杨花。
柳枝词·其二
作者：胡奎
朝代：明
体裁：词

门前杨柳欲藏鸦，可恨萧郎不在家。妾有蛾眉如柳叶，郎今踪迹似杨花。
柳花词二首
作者：胡奎
朝代：明

迎得春来又送归，被他撩乱扑征衣。莫教十字街头种，花到开时四散飞。随风为白雪，入水化青萍。无限离人意，长亭又短亭。上天如白云，入水化萍叶。云萍无定踪，如何不愁妾。盈盈墙下桃，花落子留树。薄命似杨花，随风不知处。朝扑绮罗衣，夕委黄尘道。不知长江上，化作浮萍草。
柳花词二首·其一
作者：胡奎
朝代：明
体裁：乐府曲辞

迎得春来又送归，被他撩乱扑征衣。莫教十字街头种，花到开时四散飞。
柳花词二首·其二
作者：胡奎
朝代：明
体裁：乐府曲辞

随风为白雪，入水化青萍。无限离人意，长亭又短亭。上天如白云，入水化萍叶。云萍无定踪，如何不愁妾。盈盈墙下桃，花落子留树。薄命似杨花，随风不知处。朝扑绮罗衣，夕委黄尘道。不知长江上，化作浮萍草。
栖鹘岩
作者：胡奎
朝代：明
体裁：五言绝句

霜翮排云开，直下孤峰顶。四山无鸟飞，超然见秋影。
栖鹤峰
作者：胡奎
朝代：明
体裁：五言绝句

仙人王子晋，忽作千年别。时下碧云中，吹笙弄明月。
桃源即事
作者：胡奎
朝代：明
体裁：七言绝句

桃花源上看青春，少妇与郎行负薪。槲叶覆身花压鬓，相逢不是避秦人。
桃源图
作者：胡奎
朝代：明
体裁：七言绝句

闻道仙源有路通，桃花万树自春风。楚人一炬咸阳火，不到金堂石室中。
桃花双凫
作者：胡奎
朝代：明
体裁：七言绝句

沙嘴春明刷羽衣，水流花落澹忘机。安知万里河梁别，一个南飞一北飞。
桃花流水
作者：胡奎
朝代：明
体裁：七言绝句

一树春红倚钓矶，水流花落鳜鱼肥。恰如西塞山前见，只欠双双白鹭飞。
桃花流水图
作者：胡奎
朝代：明
体裁：七言绝句

参差烟雾隔楼台，千树桃花洞里开。春色可怜关不住，又随流水出山来。
桃花画眉图
作者：胡奎
朝代：明
体裁：七言绝句

人面花红照水时，春愁不遣别人知。山禽也学张京兆，试画朝来八字眉。
桃花马
作者：胡奎
朝代：明
体裁：古风

吾闻古有穆天子，八骏西行日千里。何年下浴瑶池泉，满背落花飞不起。月氐贡入光明宫，天闲十二皆春风。东方小儿拍手笑，曾识昆崙千岁红。白玉凿蹄金络脑，一点明霞落烟草。征南将军天上来，时人称是真龙媒。房星照地春如海，会见论功朝玉台。
桃花马
作者：胡奎
朝代：明
体裁：七言绝句

曾闻八骏上昆崙，越影超光世罕闻。留得当时第一匹，满身花影散春云。
梅月双清歌为宪司经历赋
作者：胡奎
朝代：明
体裁：古风

罗浮仙人乃在琼瑶台，炯然玉立无尘埃。乾坤清气不常有，白月飞上青天来。常时见花不见月，一色梨云万株雪。只今有月复有花，幕府芙蓉共清彻。吾闻扬州何水曹，东阁赋诗清兴高。又闻孤山林处士，诗名清似西湖水。吁嗟今夜月，曾照古时人。古今同一趣，花月长相亲。冰为神兮玉为质，铁石心肠人不识。会当弄影舞婆娑，花前重写双清歌。
梅窗为凯上人赋
作者：胡奎
朝代：明
体裁：古风

凯上人，南游越王之古台，飞锡近自龙溪来。雪晴戴笠走相访，为报窗外梅花开。大庾岭头春信早，五叶一花谈未了。曹溪香水接龙溪，铁石心肠向谁道。铁中有黄金，铸出瑰奇磊落之贞心。石中有白璧，琢出崒律巉碞之老骨。何年移种龙溪旁，影落袈裟月到窗。维摩帐底定初起，天女散花春满堂。凯上人，向何处，来往虚空本无住。二千里外白头翁，三年不蹋西湖路。山中猿鹤寄书来，我亦相期看花去。
梅竹轩
作者：胡奎
朝代：明
体裁：古风

徐卿自是麒麟驹，当轩种树玉不如。雪后疏花映脩竹，倚竹看花仍读书。缟衣仙人心似铁，翠袖天寒更清绝。岁晚能全金石交，平生不改冰霜节。迩来将跨葛陂龙，翻然直上珠崖峰。与卿别后相思处，好在黄昏明月中。
梦天
作者：胡奎
朝代：明
体裁：古风

夜飞八翼登天门，濯发明河披素云。玉琯双回白鸾背，珠露泠然湿秋佩。泰阶煌煌明六符，东方白榆长不枯。拾得天孙机下石，何劳问卜过成都。
梦游庐山歌
作者：胡奎
朝代：明
体裁：古风

我有紫霞想，梦游匡庐峰。仙人凌绝顶，手掉金芙蓉。芙蓉亭亭九天上，叠嶂腾腾涌波浪。五色云中白鹿鸣，三更海底金鸡唱。悬崖瀑布从天来，匹练倒界青天开。高人似是陆脩静，邀我石磴行莓苔。九江秀色可揽结，欲跨长鲸捉明月。望断蓬莱青鸟书，琪花落尽无人折。飞身上挹香炉烟，坐我九叠屏风前。翻然拜手招五老，一笑彷佛三千年。松风泠泠吹梦觉，鹤背高寒露花落。早知此境隔尘凡，只合栖神向丘壑。何人写此江上山，云山与我心俱閒。明当会碾飙轮去，长谢时人竟不还。
梦种德翁寄诗
作者：胡奎
朝代：明
体裁：七言绝句

秋前别去长相忆，三夜分明梦见之。手撚白须长一尺，不谈老事只论诗。
梦雪
作者：胡奎
朝代：明
体裁：七言绝句

梦跨仙家白玉鸾，瑶台高处太清寒。不知谁把并州剪，剪得银河一水乾。
梳头得白发
作者：胡奎
朝代：明
体裁：五言绝句

梳头看明镜，中有春蚕丝。明镜不解语，少年安得知。
棋
作者：胡奎
朝代：明
体裁：五言绝句

胜觉乘机早，输怜得子迟。山中閒日月，只许烂柯知。
椿萱堂为宪史张彦文作
作者：胡奎
朝代：明
体裁：古风

吾闻广成子，千二百岁居空同。又闻麻姑仙，三见清浅蓬莱东。此皆荒唐何足道，不如灵椿与萱草。灵椿得寿岁月长，萱草忘忧颜色好。秀州孝子留侯孙，园有灵椿堂有萱。岁岁花开黄鹄嘴，慈亲白发倚堂门。儿昔在家时，读书秋树根。上堂问甘旨，下堂候寒温。儿今高步霜台表，回望白云心懆懆。但令一日简书稀，归著斑衣舞晴昊。岂不闻留侯曾进黄公履，岁晚相从赤松子。千载云仍有祖风移，孝为忠照青史。
槟榔曲
作者：胡奎
朝代：明
体裁：乐府曲辞

与郎相别时，槟榔高过屋。妾有回文锦字诗，为郎翻作槟榔曲。绿窗沈沈春昼閒，金盘钿合罗两鬟。苦心一寸谁解识，中含血泪红斑斑。昨梦郎归采蒌叶，丹髓凝春霞满颊。愿封珠唾寄蛮笺，郎若见时还念妾。
槿花有感
作者：胡奎
朝代：明
体裁：五言绝句

赋命胡不长，朝荣暮还悴。安知瑶池桃，结实三千岁。
横塘曲
作者：胡奎
朝代：明
体裁：乐府曲辞

妾家横塘口，门前种杨柳。春风吹舞腰，劝饮桃花酒。垂杨千万缕，下蘸横塘水。何事织离愁，春风吹不起。塘上谁家女，红裳白雪衣。采菱愁日晚，相待月明时。妾家住横塘，郎过须下马。手把珊瑚鞭，挂在垂杨下。
横塘曲
作者：胡奎
朝代：明
体裁：五言绝句

横塘风日好，荷叶似花香。劝郎莫荡桨，中有锦鸳鸯。
次凯南清见寄诗韵
作者：胡奎
朝代：明
体裁：古风

白云出山无定姿，白云还山无定期。乾坤清气不常用，海内复见汤休诗。昨夜大江深几许，弹舌沙中作龙语。碧桃红杏满湖开，仿佛云间散花女。上人正自曹溪归，星斗错落环璿玑。挥毫烂写怀素草，霹雳应手蛟龙飞。我今已遂三生梦，石上因缘何足论。明当载汲洪崖泉，煮茶谈空共栖遁。
次友人韵
作者：胡奎
朝代：明
体裁：古风

青鸟海上来，五采何翩翩。口衔三素云，满几生晴烟。墨池夜来雨，空碧涵漪涟。安得王内史，一埽九万笺。因风托青鸟，寄谢瀛洲仙。
次周纪善韵
作者：胡奎
朝代：明
体裁：古风

大鹏抟九霄，不如海鸥逸。白首归故里，心神犹恍忽。我足不良行，我言竟谁述。多君富文藻，词源倒溟渤。安流既崩奔，坦途亦崎崛。升沉任云止，祸福由中出。缅思七闽地，云是锦绣窟。寄言塞上翁，善保千金骨。
次咏轩雨夕见寄
作者：胡奎
朝代：明

古铜鸠杖能扶醉，小锦奚囊解贮诗。雨馆萧条形共影，一镫相待暮钟时。种种愁来都是幻，堂堂春去可无诗。客中花事都狼籍，只有青松似旧时。
次咏轩雨夕见寄
作者：胡奎
朝代：明
体裁：七言绝句

城头月黑乌栖夜，童子敲门忽送诗。醉眼近灯看数过，上床吟到雨来时。
次咏轩雨夕见寄
作者：胡奎
朝代：明

巷北巷南才咫尺，一日不可废言诗。柴门谁道无供给，雪色荼縻半破时。清閟阁中倪处士，硬黄茧纸旧题诗。恰似仙人掌中露，消得文园病渴时。
次咏轩雨夕见寄·其一
作者：胡奎
朝代：明
体裁：七言绝句

古铜鸠杖能扶醉，小锦奚囊解贮诗。雨馆萧条形共影，一镫相待暮钟时。
次咏轩雨夕见寄·其一
作者：胡奎
朝代：明
体裁：七言绝句

巷北巷南才咫尺，一日不可废言诗。柴门谁道无供给，雪色荼縻半破时。
次咏轩雨夕见寄·其二
作者：胡奎
朝代：明
体裁：七言绝句

清閟阁中倪处士，硬黄茧纸旧题诗。恰似仙人掌中露，消得文园病渴时。
次咏轩雨夕见寄·其二
作者：胡奎
朝代：明
体裁：七言绝句

种种愁来都是幻，堂堂春去可无诗。客中花事都狼籍，只有青松似旧时。
次复柬先生纪行之什
作者：胡奎
朝代：明

丹凤衔图振羽仪，六龙扶驭跃天池。紫垣月转通明殿，黄道星环太乙旗。宝鼎香烟穿柳细，金壶漏点出花迟。相如词赋真无敌，行见成都驷马驰。清朝文轨万方同，人在金瓯覆橐中。五色丝纶颁凤阙，千年珠贝出龙宫。碧桃红杏当霄见，若木榑桑与海通。寄谢紫薇山下客，穷经慎勿叹头童。未明司钥启晨阍，冠盖如云谒九门。百谷水归东海大，八方星拱北辰尊。鸡鸣紫禁宫花合，马度金河御柳繁。此日儒冠蒙锡赉，白头歌咏荷洪恩。
次复柬先生纪行之什·其一
作者：胡奎
朝代：明
体裁：七言律诗

丹凤衔图振羽仪，六龙扶驭跃天池。紫垣月转通明殿，黄道星环太乙旗。宝鼎香烟穿柳细，金壶漏点出花迟。相如词赋真无敌，行见成都驷马驰。
次复柬先生纪行之什·其三
作者：胡奎
朝代：明
体裁：七言律诗

未明司钥启晨阍，冠盖如云谒九门。百谷水归东海大，八方星拱北辰尊。鸡鸣紫禁宫花合，马度金河御柳繁。此日儒冠蒙锡赉，白头歌咏荷洪恩。
次复柬先生纪行之什·其二
作者：胡奎
朝代：明
体裁：七言律诗

清朝文轨万方同，人在金瓯覆橐中。五色丝纶颁凤阙，千年珠贝出龙宫。碧桃红杏当霄见，若木榑桑与海通。寄谢紫薇山下客，穷经慎勿叹头童。
次复柬先生纪行之什二十首 其一 淳化
作者：胡奎
朝代：明
体裁：七言绝句

金城百雉护重关，历尽千山与万山。见说沈郎天上去，一车行李赐金还。
次复柬先生纪行之什二十首 其七 徐村
作者：胡奎
朝代：明
体裁：七言绝句

此是徐家第几村，千年老树有盘根。轮囷不入公输手，樗散长蒙造化恩。
次复柬先生纪行之什二十首 其三 句容
作者：胡奎
朝代：明
体裁：七言绝句

落照明边紫翠重，停车松下坐从容。何由借得瀛洲鹤，飞上茅君大小峰。
次复柬先生纪行之什二十首 其九 散关
作者：胡奎
朝代：明
体裁：七言绝句

山花烂漫鸟间关，白首不知行路艰。道上儿童频指点，先生天上载书还。
次复柬先生纪行之什二十首 其二 陈坟
作者：胡奎
朝代：明
体裁：七言绝句

前朝孤冢已多年，望帝何心托杜鹃。石马长嘶风雨夜，松花如雪满山田。
次复柬先生纪行之什二十首 其二十 煮茶图
作者：胡奎
朝代：明
体裁：七言绝句

落花风飏煮茶烟，水榭高閒即是仙。想见杭州苏太守，赋成龙井试春泉。
次复柬先生纪行之什二十首 其五 白土
作者：胡奎
朝代：明
体裁：七言绝句

荜门圭窦倚斜阳，榆柳阴阴过屋长。下马试尝新压酒，楝花风落苧衣凉。
次复柬先生纪行之什二十首 其八 练塘
作者：胡奎
朝代：明
体裁：七言绝句

山前流水护方塘，山下孤村落日黄。队队奚官来洗马，如云苜蓿满沙场。
次复柬先生纪行之什二十首 其六 丁庄
作者：胡奎
朝代：明
体裁：七言绝句

归心有底太悤忙，此地应非五柳庄。野馆抱衾谋一宿，水流花谢月苍苍。
次复柬先生纪行之什二十首 其十 丹阳
作者：胡奎
朝代：明
体裁：七言绝句

丹阳郭里夜闻箫，无限离情付柳条。却忆故人千里外，山青月白思遥遥。
次复柬先生纪行之什二十首 其十一 奔牛
作者：胡奎
朝代：明
体裁：七言绝句

吕城春水与天连，黄帽操舟百丈牵。一片征帆如鸟疾，归心更比鸟争先。
次复柬先生纪行之什二十首 其十七 王泾
作者：胡奎
朝代：明
体裁：七言绝句

柳花溪上木兰船，只许閒鸥伴我眠。乘月到家无百里，此时那有别情牵。
次复柬先生纪行之什二十首 其十三 苏州
作者：胡奎
朝代：明
体裁：七言绝句

船过阊门得顺风，此身如坐太虚中。晚凉移向枫桥泊，人在西头月在东。
次复柬先生纪行之什二十首 其十九 常州
作者：胡奎
朝代：明
体裁：七言绝句

毗陵春去欲锁魂，红叶池台几处存。买得一双金剪子，梦随蝴蝶到家园。
次复柬先生纪行之什二十首 其十二 洛社
作者：胡奎
朝代：明
体裁：七言绝句

花满长堤水满河，一帆风雨夜深过。归心不省春先去，洛社亭台碧树多。
次复柬先生纪行之什二十首 其十五 太湖
作者：胡奎
朝代：明
体裁：七言绝句

吴中女儿学画眉，日高打桨放船迟。笑将湖水作明镜，回首问郎宜不宜。
次复柬先生纪行之什二十首 其十八 秀州
作者：胡奎
朝代：明
体裁：七言绝句

绕城官柳碧于云，湖上人家两处分。一曲吴歈歌子夜，满船凉月白纷纷。
次复柬先生纪行之什二十首 其十六 平望
作者：胡奎
朝代：明
体裁：七言绝句

江上鲈鱼三尺长，渔翁撒网立斜阳。到城买得真珠酒，笑倚蓬窗待月光。
次复柬先生纪行之什二十首 其十四 吴江
作者：胡奎
朝代：明
体裁：七言绝句

七十二峰青可怜，白鸥飞处水如天。旁人错认玄真子，万顷烟波一钓船。
次复柬先生纪行之什二十首 其四 土桥
作者：胡奎
朝代：明
体裁：七言绝句

四月风生白苧衣，河豚吹浪荻芽肥。白鸥自信閒于我，来往都忘海上机。
次复柬先生纪行之什二十首·淳化
作者：胡奎
朝代：明

金城百雉护重关，历尽千山与万山。见说沈郎天上去，一车行李赐金还。前朝孤冢已多年，望帝何心托杜鹃。石马长嘶风雨夜，松花如雪满山田。落照明边紫翠重，停车松下坐从容。何由借得瀛洲鹤，飞上茅君大小峰。四月风生白苧衣，河豚吹浪荻芽肥。白鸥自信閒于我，来往都忘海上机。荜门圭窦倚斜阳，榆柳阴阴过屋长。下马试尝新压酒，楝花风落苧衣凉。归心有底太悤忙，此地应非五柳庄。野馆抱衾谋一宿，水流花谢月苍苍。此是徐家第几村，千年老树有盘根。轮囷不入公输手，樗散长蒙造化恩。山前流水护方塘，山下孤村落日黄。队队奚官来洗马，如云苜蓿满沙场。山花烂漫鸟间关，白首不知行路艰。道上儿童频指点，先生天上载书还。丹阳郭里夜闻箫，无限离情付柳条。却忆故人千里外，山青月白思遥遥。吕城春水与天连，黄帽操舟百丈牵。一片征帆如鸟疾，归心更比鸟争先。花满长堤水满河，一帆风雨夜深过。归心不省春先去，洛社亭台碧树多。船过阊门得顺风，此身如坐太虚中。晚凉移向枫桥泊，人在西头月在东。七十二峰青可怜，白鸥飞处水如天。旁人错认玄真子，万顷烟波一钓船。吴中女儿学画眉，日高打桨放船迟。笑将湖水作明镜，回首问郎宜不宜。江上鲈鱼三尺长，渔翁撒网立斜阳。到城买得真珠酒，笑倚蓬窗待月光。柳花溪上木兰船，只许閒鸥伴我眠。乘月到家无百里，此时那有别情牵。绕城官柳碧于云，湖上人家两处分。一曲吴歈歌子夜，满船凉月白纷纷。毗陵春去欲锁魂，红叶池台几处存。买得一双金剪子，梦随蝴蝶到家园。落花风飏煮茶烟，水榭高閒即是仙。想见杭州苏太守，赋成龙井试春泉。
次徐指挥韵
作者：胡奎
朝代：明
体裁：七言律诗

贤王开国树旌幢，上将西来镇大江。天上麒麟今有几，斗间龙剑本成双。歌回金缕风生席，读罢青编月到窗。赖有麻姑酒价贱，兴来何惜玉为缸。
次昙师见寄韵
作者：胡奎
朝代：明
体裁：古风

高吟寄天末，寒茧曳孤篁。烱若双明珠，九渊安可藏。出户见明月，流光入中堂。载弹绿绮琴，匡坐白云床。寥寥太古调，谁论虞与唐。知音谅非远，我心自忧惶。挑灯耿无寐，清泪洒淋浪。赖有一瓢酒，慰兹离别肠。
次杨铁笛漫兴韵
作者：胡奎
朝代：明

红泥亭子是谁家，白石矶头人浣纱。好事提壶劝美酒，一声飞上合欢花。湖上雨乾花片轻，铁笛新翻曲谱成。西施郑旦船尾卧，狂杀江南阮步兵。南山北山眉黛青，日日载酒望湖亭。买得湖船十样锦，醉倒美人双玉瓶。劝郎杯酒莫放乾，与郎裁衣禦春寒。明日郎须过湖饮，花旗孑孑树长竿。
次杨铁笛漫兴韵·其一
作者：胡奎
朝代：明
体裁：七言绝句

红泥亭子是谁家，白石矶头人浣纱。好事提壶劝美酒，一声飞上合欢花。
次杨铁笛漫兴韵·其三
作者：胡奎
朝代：明
体裁：七言绝句

南山北山眉黛青，日日载酒望湖亭。买得湖船十样锦，醉倒美人双玉瓶。
次杨铁笛漫兴韵·其二
作者：胡奎
朝代：明
体裁：七言绝句

湖上雨乾花片轻，铁笛新翻曲谱成。西施郑旦船尾卧，狂杀江南阮步兵。
次杨铁笛漫兴韵·其四
作者：胡奎
朝代：明
体裁：七言绝句

劝郎杯酒莫放乾，与郎裁衣禦春寒。明日郎须过湖饮，花旗孑孑树长竿。
次觯上人韵
作者：胡奎
朝代：明
体裁：七言律诗

上人白毫应寿昌，寄来草圣逼钟王。莲花漏点禅心静，蕉叶雨声诗梦长。出海神龙还问法，上堂侍者惯烧香。南州八月尚烦热，渴想一杯甘露凉。
次郭先生韵
作者：胡奎
朝代：明
体裁：七言律诗

南郭先生久不来，草堂日日向南开。笋已长成高过竹，花都狼籍半为苔。渴心谁慰病司马，诗债先偿曲秀才。闻道放舟苕水上，看山自倒白螺杯。
次韵
作者：胡奎
朝代：明

客里流年衮衮驰，鸟声如语复如悲。破除午梦凭茶鼎，鏖战春愁是酒旗。下榻定留徐孺坐，敲门还问子云奇。人生何处无知己，和得回仙七字诗。筑得春城似锦官，东南烽火喜平安。花前起舞还提剑，李下行歌莫正冠。铅澒昼开苍术火，罗衣朝试杏花寒。鸣笳鼍鼓军中乐，应念高堂菽水欢。
次韵
作者：胡奎
朝代：明
体裁：古风

祈连山头落日低，黄云万里天冥迷。江南已见雁北向，塞上遥闻乌夜啼。南北相望春梦杳，可怜日月笼中鸟。霜高沙碛剑衣寒，月堕穹庐角声晓。忆昨公馆春茫茫，手援绿绮弹宫商。得句共誇何水部，知音多识蔡中郎。神交有道不可忘，至今翰墨留馀香。丈夫岂无一掬泪，不学儿女情徊徨。黄河之水东入海，别意更比河流长。河中鲤鱼有书信，时复幸寄琼瑶章。
次韵
作者：胡奎
朝代：明
体裁：七言律诗

风生长夏不鸣条，好雨知时沃翠苗。龙女卷云归晚洞，鲛人推月上秋潮。灵槎正近黄姑渚，仙驭初回绛节朝。藻翰寄来苏病骨，夜凉神思亦迢遥。
次韵
作者：胡奎
朝代：明

黄花翠竹带清溪，方外诗名惠远齐。铁钵夜分鲸海月，袈裟晴污燕巢泥。三生石上今重见，百丈峰头拟共跻。闻道御前宣教旨，天花如雨散龙墀。支许论诗已有年，还同食蜜味中边。题名正喜芭蕉写，入定从教薜荔缠。暮雨疏钟高阁外，秋云短锡故山前。相过只说无生话，似觉浮生绝世缘。
次韵·其一
作者：胡奎
朝代：明
体裁：七言律诗

客里流年衮衮驰，鸟声如语复如悲。破除午梦凭茶鼎，鏖战春愁是酒旗。下榻定留徐孺坐，敲门还问子云奇。人生何处无知己，和得回仙七字诗。
次韵·其一
作者：胡奎
朝代：明
体裁：七言律诗

黄花翠竹带清溪，方外诗名惠远齐。铁钵夜分鲸海月，袈裟晴污燕巢泥。三生石上今重见，百丈峰头拟共跻。闻道御前宣教旨，天花如雨散龙墀。
次韵·其二
作者：胡奎
朝代：明
体裁：七言律诗

支许论诗已有年，还同食蜜味中边。题名正喜芭蕉写，入定从教薜荔缠。暮雨疏钟高阁外，秋云短锡故山前。相过只说无生话，似觉浮生绝世缘。
次韵·其二
作者：胡奎
朝代：明
体裁：七言律诗

筑得春城似锦官，东南烽火喜平安。花前起舞还提剑，李下行歌莫正冠。铅澒昼开苍术火，罗衣朝试杏花寒。鸣笳鼍鼓军中乐，应念高堂菽水欢。
次韵王继学滦河竹枝词
作者：胡奎
朝代：明

滦河嘴头积雪多。山下石子青盘陀。侬在江南望江北，恰如织女隔天河。百两宫车碾雪泥。山前二月春草齐。去年羽书星火急，妇女上马小儿啼。滦河杏花如雪匀。小雨三日不生尘。垆头少妇劝郎酌，花如人面草如茵。去年大旱气不苏。道傍行泣妇与姑。不似江南连月雨，夜夜夜啼山鹧鸪。滦阳河畔女如云。生长不识江南春。大字青帘卖官酒，莫辞注玉更倾银。山前马嘶苜蓿花。山下麻茹胜蕨芽。细肋沙羊割红玉，不识雪水夜煎茶。白翎双飞秋草黄。云沙万里接天长。番僧个个杨梅帽，日暮闻钟来上方。天上金根回六龙。年年田舍及秋舂。白头父老出门拜，汉官威仪今载逢。蓟门关外故人居。十年不见音问疏。昨日江头见来雁，寄得滦河一纸书。李陵台西避暑宫。穹庐月白夜生风。吴侬解唱竹枝曲，此调不与江南同。
次韵王继学滦河竹枝词·其一
作者：胡奎
朝代：明

滦河嘴头积雪多。山下石子青盘陀。侬在江南望江北，恰如织女隔天河。
次韵王继学滦河竹枝词·其一
作者：胡奎
朝代：明
体裁：词

滦河嘴头积雪多，山下石子青盘陀。侬在江南望江北，恰如织女隔天河。
次韵王继学滦河竹枝词·其七
作者：胡奎
朝代：明

白翎双飞秋草黄。云沙万里接天长。番僧个个杨梅帽，日暮闻钟来上方。
次韵王继学滦河竹枝词·其七
作者：胡奎
朝代：明
体裁：词

白翎双飞秋草黄，云沙万里接天长。番僧个个杨梅帽，日暮闻钟来上方。
次韵王继学滦河竹枝词·其三
作者：胡奎
朝代：明

滦河杏花如雪匀。小雨三日不生尘。垆头少妇劝郎酌，花如人面草如茵。
次韵王继学滦河竹枝词·其三
作者：胡奎
朝代：明
体裁：词

滦河杏花如雪匀，小雨三日不生尘。垆头少妇劝郎酌，花如人面草如茵。
次韵王继学滦河竹枝词·其九
作者：胡奎
朝代：明

蓟门关外故人居。十年不见音问疏。昨日江头见来雁，寄得滦河一纸书。
次韵王继学滦河竹枝词·其九
作者：胡奎
朝代：明
体裁：词

蓟门关外故人居，十年不见音问疏。昨日江头见来雁，寄得滦河一纸书。
次韵王继学滦河竹枝词·其二
作者：胡奎
朝代：明

百两宫车碾雪泥。山前二月春草齐。去年羽书星火急，妇女上马小儿啼。
次韵王继学滦河竹枝词·其二
作者：胡奎
朝代：明
体裁：词

百两宫车碾雪泥，山前二月春草齐。去年羽书星火急，妇女上马小儿啼。
次韵王继学滦河竹枝词·其五
作者：胡奎
朝代：明

滦阳河畔女如云。生长不识江南春。大字青帘卖官酒，莫辞注玉更倾银。
次韵王继学滦河竹枝词·其五
作者：胡奎
朝代：明
体裁：词

滦阳河畔女如云，生长不识江南春。大字青帘卖官酒，莫辞注玉更倾银。
次韵王继学滦河竹枝词·其八
作者：胡奎
朝代：明

天上金根回六龙。年年田舍及秋舂。白头父老出门拜，汉官威仪今载逢。
次韵王继学滦河竹枝词·其八
作者：胡奎
朝代：明
体裁：词

天上金根回六龙，年年田舍及秋舂。白头父老出门拜，汉官威仪今载逢。
次韵王继学滦河竹枝词·其六
作者：胡奎
朝代：明

山前马嘶苜蓿花。山下麻茹胜蕨芽。细肋沙羊割红玉，不识雪水夜煎茶。
次韵王继学滦河竹枝词·其六
作者：胡奎
朝代：明
体裁：词

山前马嘶苜蓿花，山下麻茹胜蕨芽。细肋沙羊割红玉，不识雪水夜煎茶。
次韵王继学滦河竹枝词·其十
作者：胡奎
朝代：明

李陵台西避暑宫。穹庐月白夜生风。吴侬解唱竹枝曲，此调不与江南同。
次韵王继学滦河竹枝词·其十
作者：胡奎
朝代：明
体裁：词

李陵台西避暑宫，穹庐月白夜生风。吴侬解唱竹枝曲，此调不与江南同。
次韵王继学滦河竹枝词·其四
作者：胡奎
朝代：明

去年大旱气不苏。道傍行泣妇与姑。不似江南连月雨，夜夜夜啼山鹧鸪。
次韵王继学滦河竹枝词·其四
作者：胡奎
朝代：明
体裁：词

去年大旱气不苏，道傍行泣妇与姑。不似江南连月雨，夜夜夜啼山鹧鸪。
次韵观驾入洪武门
作者：胡奎
朝代：明
体裁：七言律诗

遥望觚棱曙色明，浮空御气满金城。象舆前导临双阙，凤盖中居集五兵。广乐钧天云外奏，灵旗太乙日边行。兹晨饮福颁春宴，百郡同沾雨露荣。
次顾友常见寄前韵
作者：胡奎
朝代：明
体裁：七言律诗

丹井西头顾况家，子规啼处落松花。怜余抱疾烟霞久，与子论交岁月赊。海燕雨深茅屋小，江鱼潮上石帆斜。有怀只许诗传信，相见唯应酒当茶。
正钗
作者：胡奎
朝代：明
体裁：五言绝句

清晨览明镜，云鬟正玉钗。但得君前舞，犹胜香径埋。
正钗联句
作者：胡奎
朝代：明
体裁：五言绝句

倦拭青铜镜，羞临玉镜台。钗梁金凤小，欲堕井中来。
步出夏门行
作者：胡奎
朝代：明
体裁：乐府曲辞

步出夏门，言登泰山。道逢赤松，方瞳玉颜。飞霞为佩，明月为环。授我宝诀，惠我大丹。回视东海，黄尘蔽天。骖麟翳凤，逍遥永年。
步虚词九首
作者：胡奎
朝代：明

五气合大梵，三花凝素云。冲妙混真朴，玄化荡无垠。灵飙遵绛节，稽首虚皇君。啸歌琼台上，飘飖鸾鹤群。寥寥蔚蓝天，曜灵开龙阳。黄老维我神，玄精贯中央。氤氲九天气，晃郎七星芒。游燕玉京府，逍遥紫极房。九气合大梵，鸿濛启神霄。上披三素云，灵宫郁岧峣。群真翊羽盖，绛节凌回飙。粲粲霏玉葩，琅琅歌洞谣。凝神息万虑，遐龄比松乔。稽首无为化，永言赞昌朝。玉虚运玄化，曜灵升大罗。三景开天根，碧落浮空歌。仰瞻弥罗馆，紫云覆峨峨。缥缈金芙蓉，御以麒麟车。九光分异采，万汇含冲和。皈命希夷门，超然凌太霞。皇朝阐真教，慧风覃八埏。琅函启灵篆，玉文简玄玄。授以丹霞衣，回翔玉清天。三精飞爽灵，五色凝非烟。黄老维我神，专气长绵绵。逍遥无极君，归真合自然。浩劫开隆运，鸿灵秉化机。云章结丹篆，空洞启玄微。九凤翼羽盖，八龙卫金扉。授以赤玉文，丹霞为之衣。迢迢白玉京，上通蔚蓝天。煌煌黍米珠，五色浮空悬。包括无极际，虚明洞玄玄。可望不可即，恍惚象帝先。得此以为宝，逍遥以长年。万化同逆旅，百年等浮沤。何不学神仙，汗漫与天游。餐以旸谷霞，濯以星汉流。左手招安期，右手揖浮丘。傲睨八纮内，逍遥以忘忧。东窗绿玉树，锐叶何离离。春秋八千岁，蟪蛄安得知。至人有玄术，灵泉漱华池。专气有真一，超然入无为。会当保贞素，黄发以为期。
步虚词九首·其一
作者：胡奎
朝代：明
体裁：古风

五气合大梵，三花凝素云。冲妙混真朴，玄化荡无垠。灵飙遵绛节，稽首虚皇君。啸歌琼台上，飘飖鸾鹤群。
步虚词九首·其七
作者：胡奎
朝代：明
体裁：古风

迢迢白玉京，上通蔚蓝天。煌煌黍米珠，五色浮空悬。包括无极际，虚明洞玄玄。可望不可即，恍惚象帝先。得此以为宝，逍遥以长年。
步虚词九首·其三
作者：胡奎
朝代：明
体裁：古风

九气合大梵，鸿濛启神霄。上披三素云，灵宫郁岧峣。群真翊羽盖，绛节凌回飙。粲粲霏玉葩，琅琅歌洞谣。凝神息万虑，遐龄比松乔。稽首无为化，永言赞昌朝。
步虚词九首·其九
作者：胡奎
朝代：明
体裁：古风

东窗绿玉树，锐叶何离离。春秋八千岁，蟪蛄安得知。至人有玄术，灵泉漱华池。专气有真一，超然入无为。会当保贞素，黄发以为期。
步虚词九首·其二
作者：胡奎
朝代：明
体裁：古风

寥寥蔚蓝天，曜灵开龙阳。黄老维我神，玄精贯中央。氤氲九天气，晃郎七星芒。游燕玉京府，逍遥紫极房。
步虚词九首·其五
作者：胡奎
朝代：明
体裁：古风

皇朝阐真教，慧风覃八埏。琅函启灵篆，玉文简玄玄。授以丹霞衣，回翔玉清天。三精飞爽灵，五色凝非烟。黄老维我神，专气长绵绵。逍遥无极君，归真合自然。
步虚词九首·其八
作者：胡奎
朝代：明
体裁：古风

万化同逆旅，百年等浮沤。何不学神仙，汗漫与天游。餐以旸谷霞，濯以星汉流。左手招安期，右手揖浮丘。傲睨八纮内，逍遥以忘忧。
步虚词九首·其六
作者：胡奎
朝代：明
体裁：古风

浩劫开隆运，鸿灵秉化机。云章结丹篆，空洞启玄微。九凤翼羽盖，八龙卫金扉。授以赤玉文，丹霞为之衣。
步虚词九首·其四
作者：胡奎
朝代：明
体裁：古风

玉虚运玄化，曜灵升大罗。三景开天根，碧落浮空歌。仰瞻弥罗馆，紫云覆峨峨。缥缈金芙蓉，御以麒麟车。九光分异采，万汇含冲和。皈命希夷门，超然凌太霞。
水中蒲
作者：胡奎
朝代：明
体裁：古风

青青江上蒲，宛宛水中鱼。楚楚东家女，盈盈楼上居。泠泠抚瑶瑟，粲粲被罗襦。昔如昆山玉，今如浊水珠。美玉尚待价，明珠终不污。
水亭燕集
作者：胡奎
朝代：明
体裁：古风

微雨散方池，回飙进虚牖。故人赏我趣，酌此尊中酒。清谈惬素心，嘉会得良友。日暮怅悠悠，云帆一回首。
汉武词
作者：胡奎
朝代：明
体裁：古风

通天楼阁排云开，仙掌露寒金作台。八月一日王母降，七龙九凤相裴回。手持玉桃献天子，此桃结实三千岁。东方小儿窗间笑，此儿三偷入瑶岛。帝欲种核留人间，服之可使长朱颜。茂陵秋草今何在，回首云霞渺瀛海。
江上
作者：胡奎
朝代：明
体裁：七言律诗

三湘南去别情多，不唱吴歌唱楚歌。夜雨滴乾斑竹泪，春风吹老白蘋波。瑶琴谁和巴人曲，锦字空劳织女梭。却喜沅陵酒价贱，愁来犹得遣诗魔。
江上书情
作者：胡奎
朝代：明
体裁：五言绝句

乱萤飞不停，独鸟栖还起。若说故乡情，深于大湖水。
江上曲三首
作者：胡奎
朝代：明

春江水深蒲叶短，双凫交颈晴沙暖。青裙女儿木兰舟，白苧歌回花满头。郎乘木兰舟，说道长干去。长干好女儿，留郎再三住。郎留岂不好，妾思令人老。郎心生蒺藜，不如女萝草。妾有一掬泪，洒向大江流。愿为西北风，吹转郎船头。蒲叶何短短，潮来江水满。岂无金错刀，割水水不断。山下蘼芜草，江边杜若花。采芳思寄远，游子隔天涯。
江上曲三首·其一
作者：胡奎
朝代：明
体裁：乐府曲辞

春江水深蒲叶短，双凫交颈晴沙暖。青裙女儿木兰舟，白苧歌回花满头。
江上曲三首·其三
作者：胡奎
朝代：明
体裁：乐府曲辞

蒲叶何短短，潮来江水满。岂无金错刀，割水水不断。山下蘼芜草，江边杜若花。采芳思寄远，游子隔天涯。
江上曲三首·其二
作者：胡奎
朝代：明
体裁：乐府曲辞

郎乘木兰舟，说道长干去。长干好女儿，留郎再三住。郎留岂不好，妾思令人老。郎心生蒺藜，不如女萝草。妾有一掬泪，洒向大江流。愿为西北风，吹转郎船头。
江上漫兴
作者：胡奎
朝代：明

江上鲤鱼吹白波，舟人打桨唱吴歌。斜风细雨家千里，输与玄真一钓蓑。小桃花落雨毵毵，桑叶青青试浴蚕。好水好山鱼米贱，人生只合老江南。
江上漫兴·其一
作者：胡奎
朝代：明
体裁：七言绝句

江上鲤鱼吹白波，舟人打桨唱吴歌。斜风细雨家千里，输与玄真一钓蓑。
江上漫兴·其二
作者：胡奎
朝代：明
体裁：七言绝句

小桃花落雨毵毵，桑叶青青试浴蚕。好水好山鱼米贱，人生只合老江南。
江上避暑图
作者：胡奎
朝代：明
体裁：七言绝句

梅花道人厌烦热，自写竹林河朔图。恰似峰头玉井水，晚凉贮在清冰壶。
江南可采莲
作者：胡奎
朝代：明
体裁：乐府曲辞

江南可采莲，中有木兰船。妾愁莲菂苦，郎爱露珠圆。珠圆不长好，菂苦向谁道。愿为泥中藕，洁身恒自保。
江南曲三首
作者：胡奎
朝代：明

江上水生蒲叶短，白沙晴卧凫鹥暖。木兰舟上紫云娘，笑入荷花羞见郎。水痕渐绿蒲芽短，雪消沙浦双凫煖。一夜鹅黄著柳枝，春愁暗逐春潮满。江上蒲帆鸟翼张，船头槌鼓出回塘。吴中女儿不解饮，呼酒隔帘催劝郎。并州剪刀金两股，不剪人间别离苦。湘云剪舞衣，楚月裁歌扇。荡舟莲叶深，羞与郎相见。
江南曲三首·其一
作者：胡奎
朝代：明
体裁：乐府曲辞

江上水生蒲叶短，白沙晴卧凫鹥暖。木兰舟上紫云娘，笑入荷花羞见郎。
江南曲三首·其三
作者：胡奎
朝代：明
体裁：乐府曲辞

湘云剪舞衣，楚月裁歌扇。荡舟莲叶深，羞与郎相见。
江南曲三首·其二
作者：胡奎
朝代：明
体裁：乐府曲辞

水痕渐绿蒲芽短，雪消沙浦双凫煖。一夜鹅黄著柳枝，春愁暗逐春潮满。江上蒲帆鸟翼张，船头槌鼓出回塘。吴中女儿不解饮，呼酒隔帘催劝郎。并州剪刀金两股，不剪人间别离苦。
江天暮景
作者：胡奎
朝代：明
体裁：七言绝句

罗刹江头快雪晴，好山多在凤凰城。绣衣行部归来晚，不遣沙边白鹭惊。
江皋曲
作者：胡奎
朝代：明
体裁：乐府曲辞

日暮清江上，临流采白蘋。微波将远意，寄与弄珠人。
江边柳
作者：胡奎
朝代：明
体裁：乐府曲辞

朝送木兰船，暮迎征马鞭。非关离别苦，生长在江边。
池上
作者：胡奎
朝代：明
体裁：五言律诗

池上坐来久，风荷杂雨声。林虚容鸟度，水动见鱼行。意惬理无忤，神閒苧亦清。裴回不知晚，有待月华生。
汲井
作者：胡奎
朝代：明
体裁：七言绝句

长夏东园无好雨，花根土脉不相和。朝来试灌铜瓶水，也与花神助力多。
沐恩波
作者：胡奎
朝代：明
体裁：五言排律

綵凤衔图日，金鸡放赦时。恩波宽似海，天语出如丝。雨露垂丹扆，风云会玉墀。沾濡涵宇宙，涣汗被华夷。金镜千秋录，瑶池万寿卮。朝阳有灵鹊，长占上林枝。
沐浴子
作者：胡奎
朝代：明
体裁：乐府曲辞

沐发恶蒙尘，振衣贵自洁。何以清我心，长空有明月。
泮浦书堂
作者：胡奎
朝代：明
体裁：古风

上山逐翠羽，入海探明珠。翠羽出南粤，何如阿翁筑堂儿读书。翁昔有堂临泮浦，群山如龙青入户。弦歌声绕五羊城，直把番禺作邹鲁。仙梯曾蹑广寒宫，教铎来振东湖东。昨者王门一相见，襟怀磊落生秋风。何当借我端溪砚，醉墨淋漓写诗卷。生男但学梁伯鸾，翠羽明珠何足羡。
泰和八景 其一 澧陂春涨
作者：胡奎
朝代：明
体裁：五言绝句

山中夜来雨，春水拍天浮。野航高过屋，系在树梢头。
泰和八景 其七 甘峰飞瀑
作者：胡奎
朝代：明
体裁：五言绝句

闻道浮丘伯，甘峰看瀑飞。手翻银汉水，随手落珠玑。
泰和八景 其三 云源仙笛
作者：胡奎
朝代：明
体裁：五言绝句

仙人鍊丹处，云是杜光庭。手持青玉琯，月下唤龙听。
泰和八景 其二 香炉紫烟
作者：胡奎
朝代：明
体裁：五言绝句

紫烟浮碧虚，炉峰几千丈。欲持一瓣香，安得仙人掌。
泰和八景 其五 龙际晓岚
作者：胡奎
朝代：明
体裁：五言绝句

龙嘘石气浮，空翠不曾收。松径朝朝雨，萝窗夜夜秋。
泰和八景 其八 天宝悬崖
作者：胡奎
朝代：明
体裁：五言绝句

蓬莱巨鳌簪，此立向天外。仙人招我来，飞空振环佩。
泰和八景 其六 田东暮雨
作者：胡奎
朝代：明
体裁：五言绝句

戴笠出东郊，白云如海涛。前村风雨急，溪水晚来高。
泰和八景 其四 圣容钟声
作者：胡奎
朝代：明
体裁：五言绝句

西山送夕阳，东山迎素月。一百八声钟，迎送何时歇。
泰和八景·澧陂春涨
作者：胡奎
朝代：明

山中夜来雨，春水拍天浮。野航高过屋，系在树梢头。紫烟浮碧虚，炉峰几千丈。欲持一瓣香，安得仙人掌。仙人鍊丹处，云是杜光庭。手持青玉琯，月下唤龙听。西山送夕阳，东山迎素月。一百八声钟，迎送何时歇。龙嘘石气浮，空翠不曾收。松径朝朝雨，萝窗夜夜秋。戴笠出东郊，白云如海涛。前村风雨急，溪水晚来高。闻道浮丘伯，甘峰看瀑飞。手翻银汉水，随手落珠玑。蓬莱巨鳌簪，此立向天外。仙人招我来，飞空振环佩。
洗马图
作者：胡奎
朝代：明
体裁：七言绝句

青骢浴罢出金堤，草软沙乾散玉蹄。明日早朝催立仗，晚凉牵过御沟西。
洛妃图
作者：胡奎
朝代：明
体裁：七言绝句

美人赠我双明珰，何以报之云锦裳。望断綵云招不得，临池为写十三行。
洞庭吹笛图
作者：胡奎
朝代：明
体裁：七言绝句

洞庭吹笛君山青，龙作老翁来一听。夜深龙去笛声绝，但见月白天冥冥。
浣纱女
作者：胡奎
朝代：明
体裁：七言绝句

苧萝山下白蘋花，西家女儿来浣纱。清江白石深见底，不省何宫是馆娃。
浮萍词
作者：胡奎
朝代：明
体裁：乐府曲辞

半随波浪半黏沙，漂泊东西不恋家。莫怪生来无定迹，只缘根本是杨花。
海昌八咏 其一 海门洪涛
作者：胡奎
朝代：明
体裁：七言律诗

一花初起白龙堆，万骑长驱石壁开。碧海有山都是雪，青天无雨只闻雷。秋高鸿鹄排云去，夜静蛟龙出穴来。借问乘槎向何处，五云咫尺是蓬莱。
海昌八咏 其七 张许双庙
作者：胡奎
朝代：明
体裁：七言律诗

睢阳太守清源令，衮冕巍巍共一祠。节重长淮坚守日，功高灵武中兴时。汗青不泯忠臣传，太白长悬大将旗。圣代春秋严祀典，祠臣鹄立见光仪。
海昌八咏 其三 紫峡秋云
作者：胡奎
朝代：明
体裁：七言律诗

两峡亭亭拱翠微，白云漠漠澹秋晖。飞腾碧落从龙去，点缀青松待鹤归。夜度钟声来梵阁，朝浮岚气湿僧衣。会须化作商家雨，可是无心出岫飞。
海昌八咏 其二 五祠古桧
作者：胡奎
朝代：明
体裁：七言律诗

灵祠双桧郁葱葱，秀色浑如在鲁东。竽籁半空来凤吹，波涛中夜撼蛟宫。碧云团盖天门近，翠雾当窗日观通。会有神明扶正直，奇材真与栋梁同。
海昌八咏 其五 葛洪丹井
作者：胡奎
朝代：明
体裁：七言律诗

闻道仙人句漏令，烧丹此地学长生。林光每散金银气，石髓犹含日月精。仙药九还为白雪，灵泉一勺胜金茎。不须更借三山鹤，便碾飙轮上玉京。
海昌八咏 其八 虹桥夜月
作者：胡奎
朝代：明
体裁：七言律诗

渴虹饮涧不曾收，化作飞梁卧碧流。银汉水分天上下，白莲花出海东头。鹤归华表吹笙夜，龙献明珠解佩秋。载酒长安三十里，醉呼鹦鹉更停舟。
海昌八咏 其六 安国禅灯
作者：胡奎
朝代：明
体裁：七言律诗

白头僧说唐朝寺，舍利犹存率堵波。师子座空无所住，犀牛扇破竟如何。灯悬海月慈光近，铎振天风梵呗多。最爱平原好孙子，时来坐石看曼陀。
海昌八咏 其四 顾况书台
作者：胡奎
朝代：明
体裁：七言律诗

紫微之峰林壑幽，顾况台前曾一游。千年古寺白云外，一个长松丹井头。僧借翻经凉月夜，童来扫叶夕阳秋。明朝别后登临处，惟有书声杂涧流。
海昌八咏·海门洪涛
作者：胡奎
朝代：明

一花初起白龙堆，万骑长驱石壁开。碧海有山都是雪，青天无雨只闻雷。秋高鸿鹄排云去，夜静蛟龙出穴来。借问乘槎向何处，五云咫尺是蓬莱。灵祠双桧郁葱葱，秀色浑如在鲁东。竽籁半空来凤吹，波涛中夜撼蛟宫。碧云团盖天门近，翠雾当窗日观通。会有神明扶正直，奇材真与栋梁同。两峡亭亭拱翠微，白云漠漠澹秋晖。飞腾碧落从龙去，点缀青松待鹤归。夜度钟声来梵阁，朝浮岚气湿僧衣。会须化作商家雨，可是无心出岫飞。紫微之峰林壑幽，顾况台前曾一游。千年古寺白云外，一个长松丹井头。僧借翻经凉月夜，童来扫叶夕阳秋。明朝别后登临处，惟有书声杂涧流。闻道仙人句漏令，烧丹此地学长生。林光每散金银气，石髓犹含日月精。仙药九还为白雪，灵泉一勺胜金茎。不须更借三山鹤，便碾飙轮上玉京。白头僧说唐朝寺，舍利犹存率堵波。师子座空无所住，犀牛扇破竟如何。灯悬海月慈光近，铎振天风梵呗多。最爱平原好孙子，时来坐石看曼陀。睢阳太守清源令，衮冕巍巍共一祠。节重长淮坚守日，功高灵武中兴时。汗青不泯忠臣传，太白长悬大将旗。圣代春秋严祀典，祠臣鹄立见光仪。渴虹饮涧不曾收，化作飞梁卧碧流。银汉水分天上下，白莲花出海东头。鹤归华表吹笙夜，龙献明珠解佩秋。载酒长安三十里，醉呼鹦鹉更停舟。
海棠黄鸟图
作者：胡奎
朝代：明
体裁：七言绝句

谁写嫣然玉一枝，金衣公子立多时。曾知斥鴳蓬蒿下，不识长安挟弹儿。
涂山操
作者：胡奎
朝代：明
体裁：乐府曲辞

有白者狐，九尾差差。时哉时哉，应彼昌期。水土底平，告功锡圭。坤德承乾，维王之基。
清乐轩
作者：胡奎
朝代：明
体裁：古风

乾坤有清气，付与贤者乐。贤者乐其清，所乐应不浊。鸣蝉乐饮露，聚蚁乐慕膻。岂不同其乐，斯乐有间焉。鸢飞乐乎天，鱼跃乐乎水。察彼俯仰间，谁能知乐此。彼乐或在外，此乐乃在中。外乐易消歇，内乐无终穷。蒙也乐濠梁，尹也乐莘野。欲知圣贤乐，孔颜真乐者。郑公乐其天，乐清以名轩。清与乐俱有，动静无不然。山以乐吾仁，水以乐吾智。居乐适其安，行乐随所寄。人知使君乐，不知使君心。安得穆清风，乐哉以长吟。
清明日忆乡中诸友
作者：胡奎
朝代：明
体裁：七言绝句

今朝又改清明火，一簇人家处处烟。寄语故园桃李树，看花载酒是何年。
清晖轩
作者：胡奎
朝代：明
体裁：七言绝句

罨画溪头秋水肥，倚阑日日看清晖。藕花菱叶当窗见，鸂鶒鸳鸯作队飞。
清白轩为都昌县丞邵让题
作者：胡奎
朝代：明
体裁：七言律诗

杨震当年畏四知，君能清白更无私。涵空水色原澄净，映雪梅花不受缁。百里讴歌欣政化，千家弦诵听唔咿。他时秩满登天府，民有甘棠去后思。
渔乐图
作者：胡奎
朝代：明
体裁：七言绝句

风漪水荇晚生凉，鱼我相忘逸兴长。为爱白鸥眠得稳，扣舷不敢和沧浪。
渔父词
作者：胡奎
朝代：明

家住琴江江，上头拓卦洲。前春水流桂，枝楫木兰舟。终日忘鱼不下钩。侬是烟波一钓徒，持竿东海拂珊瑚。女儿港，番君湖，浪静风恬过小孤。黄梅岭下是侬家，白石矶边把钓车。友麋鹿，侣鱼虾，不在山颠即水涯。大江西去是，庐山云白山。青罨画间彭，蠡泽海门关。莫待风波及早还。白石矶头春水流，朝朝暮暮伴沙鸥。山渺渺，水悠悠，笑杀磻溪下直钩。磻溪野老发垂肩，钓得周家八百年。鱼换酒，不论钱，醒即长歌醉即眠。
渔父词·其一
作者：胡奎
朝代：明
体裁：乐府曲辞

家住琴江江，上头拓卦洲。前春水流桂，枝楫木兰舟。终日忘鱼不下钩。
渔父词·其三
作者：胡奎
朝代：明
体裁：乐府曲辞

黄梅岭下是侬家，白石矶边把钓车。友麋鹿，侣鱼虾，不在山颠即水涯。
渔父词·其二
作者：胡奎
朝代：明
体裁：乐府曲辞

侬是烟波一钓徒，持竿东海拂珊瑚。女儿港，番君湖，浪静风恬过小孤。
渔父词·其五
作者：胡奎
朝代：明
体裁：乐府曲辞

白石矶头春水流，朝朝暮暮伴沙鸥。山渺渺，水悠悠，笑杀磻溪下直钩。
渔父词·其六
作者：胡奎
朝代：明
体裁：乐府曲辞

磻溪野老发垂肩，钓得周家八百年。鱼换酒，不论钱，醒即长歌醉即眠。
渔父词·其四
作者：胡奎
朝代：明
体裁：乐府曲辞

大江西去是，庐山云白山。青罨画间彭，蠡泽海门关。莫待风波及早还。
渔翁
作者：胡奎
朝代：明
体裁：五言绝句

结屋倚晴岚，移舟系夕潭。五湖烟水阔，只合老江南。
渔舟夜月
作者：胡奎
朝代：明
体裁：七言绝句

水底青天洗玉盘，一蓑风露夜生寒。鸥波不动明如镜，此处停舟最好看。
渔镫
作者：胡奎
朝代：明
体裁：七言绝句

一点疏镫一叶舟，夜深移过荻花洲。如何不作金莲炬，却向烟波照白头。
渔隐
作者：胡奎
朝代：明
体裁：古风

青青蒲叶短，临平湖水满。袅袅柳丝长，当门系野航。野航稳于马，坐钓青山下。鱼我两相忘，无人知钓者。百年天地一渔蓑，流水桃花意若何。得鱼换酒篷下醉，自诵一曲沧浪歌。太公钓西周，严光钓东汉。古来豪杰人，出处关治乱。
渡江
作者：胡奎
朝代：明
体裁：七言绝句

日出江头春雪消，双鬟荡漾木兰桡。歌声唱入武陵去，人面桃花一样娇。
游东陈村
作者：胡奎
朝代：明
体裁：七言律诗

一湾晴绿转溪蘋，载酒谁家探好春。此地久无看竹处，他山犹有种桃人。泥添燕子巢边雨，雪点梨花陌上尘。安得移家同卜隐，儿孙婚嫁学朱陈。
游仙词
作者：胡奎
朝代：明
体裁：古风

东海有麻姑，乃在三山岑。去时海水浅，来时海水深。翩翩三青鸟，结巢琪树林。寄我锦字书，泠然空外音。何由启玉齿，临风披素襟。
游天禧寺
作者：胡奎
朝代：明
体裁：七言律诗

梵王宫在帝城南，一锡秋飞入翠岚。出寺已过潮十八，到京还近月初三。祗园地布金沙满，香积厨分玉露甘。若见黄花潭般若，凭归传语老瞿昙。
游峡山寺
作者：胡奎
朝代：明

山气英英结紫霞，上方台殿布金沙。曾寻竺国俱胝石，因识唐朝顾况家。龙献珠来天欲雨，鹤随丹去井无砂。两年不到题诗处，想得枇杷又著花。枇杷著花当仲冬，紫薇郎在紫薇峰。一尊明月南湖棹，两峡清霜六寺钟。茶具入林还傍竹，经台坐石更看松。此时何限登临兴，满抱风流属贺公。雨后看山罨画同，挥毫不数米南宫。半生丘壑藏来久，一段烟霞写得工。绝顶鸟飞空界外，右肩僧袒夕阳中。悬知意匠经营苦，东望停云思不穷。
游峡山寺·其一
作者：胡奎
朝代：明
体裁：七言律诗

山气英英结紫霞，上方台殿布金沙。曾寻竺国俱胝石，因识唐朝顾况家。龙献珠来天欲雨，鹤随丹去井无砂。两年不到题诗处，想得枇杷又著花。
游峡山寺·其三
作者：胡奎
朝代：明
体裁：七言律诗

雨后看山罨画同，挥毫不数米南宫。半生丘壑藏来久，一段烟霞写得工。绝顶鸟飞空界外，右肩僧袒夕阳中。悬知意匠经营苦，东望停云思不穷。
游峡山寺·其二
作者：胡奎
朝代：明
体裁：七言律诗

枇杷著花当仲冬，紫薇郎在紫薇峰。一尊明月南湖棹，两峡清霜六寺钟。茶具入林还傍竹，经台坐石更看松。此时何限登临兴，满抱风流属贺公。
游春词
作者：胡奎
朝代：明
体裁：乐府曲辞

杏雨不沾泥，流莺恰恰啼。弯弓驰紫陌，跃马过金堤。
游葆真观
作者：胡奎
朝代：明

百尺飞楼接帝青，非烟非雾入冥冥。云间鸡唱朝迎日，海底蛟眠夜见星。函谷有关瞻紫气，蓬莱无地问丹经。道人肉重不骑鹤，一曲空歌醉复醒。黄鹤一去不复返，紫阳有孙能学仙。蓬莱如隔三千里，萍水相望四十年。炼就大丹金作鼎，种来灵草玉为田。无端四月枇杷雨，不共青镫一醉眠。蓬莱东畔是仙家，旭日苍凉绚紫霞。门外黄尘皆海水，窗间青鸟识桃花。閒寻墨沼来题竹，拟借丹炉学鍊砂。千岁安期吾有约，他年同吃枣如瓜。
游葆真观·其一
作者：胡奎
朝代：明
体裁：七言律诗

百尺飞楼接帝青，非烟非雾入冥冥。云间鸡唱朝迎日，海底蛟眠夜见星。函谷有关瞻紫气，蓬莱无地问丹经。道人肉重不骑鹤，一曲空歌醉复醒。
游葆真观·其三
作者：胡奎
朝代：明
体裁：七言律诗

蓬莱东畔是仙家，旭日苍凉绚紫霞。门外黄尘皆海水，窗间青鸟识桃花。閒寻墨沼来题竹，拟借丹炉学鍊砂。千岁安期吾有约，他年同吃枣如瓜。
游葆真观·其二
作者：胡奎
朝代：明
体裁：七言律诗

黄鹤一去不复返，紫阳有孙能学仙。蓬莱如隔三千里，萍水相望四十年。炼就大丹金作鼎，种来灵草玉为田。无端四月枇杷雨，不共青镫一醉眠。
游鸡鸣寺
作者：胡奎
朝代：明
体裁：七言律诗

夜半鸡鸣海日红，凭虚涌出梵王宫。绀园树色朝含雨，宝塔铃声昼撼风。飞锡神僧西域至，散花天女上方通。曾闻翠辇登临处，御墨留题紫翠中。
湖中曲
作者：胡奎
朝代：明
体裁：乐府曲辞

外湖湖水浊，里湖湖水清。妾不爱浊水，长向里湖行。手折芙蓉花，佳期碧云远。临水照蛾眉，盈盈愁日晚。日晚当奈何，湖中莲刺多。回舟荡桨去，莫唱采莲歌。
湖山秋霁
作者：胡奎
朝代：明
体裁：七言绝句

南山北山秋气高，碧天万里总纤毫。涌金门外看明月，风露凉生紫绮袍。
湘妃
作者：胡奎
朝代：明
体裁：五言绝句

竹上斑斑泪，重华去不还。鸣条何处是，肠断九嶷山。
湘妃泣竹
作者：胡奎
朝代：明
体裁：七言绝句

湘竹斑斑楚水流，湘娥夜泣楚云秋。直教积泪成江水，一滴春痕一滴愁。
湘灵操二首
作者：胡奎
朝代：明

湘之水兮潺潺，湘之竹兮斑斑。湘之女兮绿云间，望重华兮不复还。九嶷兮苍苍，青猿啼兮夜何长。折琼芳兮寄远，鼓瑶瑟兮心伥伥。湘之水，清泱泱，二妃夜泣青筼筜。斑斑清泪流不尽，五十哀弦瑶瑟冷。鹧鸪啼处数峰青，一夜月明悲洞庭。
湘灵操二首·其一
作者：胡奎
朝代：明
体裁：乐府曲辞

湘之水兮潺潺，湘之竹兮斑斑。湘之女兮绿云间，望重华兮不复还。九嶷兮苍苍，青猿啼兮夜何长。折琼芳兮寄远，鼓瑶瑟兮心伥伥。
湘灵操二首·其二
作者：胡奎
朝代：明
体裁：乐府曲辞

湘之水，清泱泱，二妃夜泣青筼筜。斑斑清泪流不尽，五十哀弦瑶瑟冷。鹧鸪啼处数峰青，一夜月明悲洞庭。
滴翠轩
作者：胡奎
朝代：明
体裁：七言律诗

武隆山下望晴晖，岚气濛濛翠欲飞。龙带晚云归夜榻，鹤翻朝露湿秋衣。石洼承溜泠泠泻，水乐悬崖点点稀。恰似匡庐招五老，屏风九叠护霏微。
漫兴八首
作者：胡奎
朝代：明

皎皎天上月，回光照罗帏。盈盈窗间女，手弄天孙机。上有双凤皇，翱翔綵云飞。愿秉古刀尺，裁为君子衣。君子在远道，无由接容辉。裴回不能寐，矫首望金扉。流云夜无声，月直南斗间。明星烂华采，历历当高天。侧身望八极，长夜何漫漫。鹤鸣知露下，蛩响识天寒。思欲凌霄汉，上接双飞翰。黄鹄绝四海，一去何由攀。中情不可写，掩抑坐长叹。皎皎天上月，照我白玉楼。列星垂光采，河汉西南流。不知谁氏女，哀歌楼上头。歌声入云响，思挟凤凰游。凤兮翔千仞，宛在昆崙丘。岂无云间鸟，念之非我俦。含情掩罗袂，恻怆令心忧。采采芙蓉花，涓涓弄秋水。停君木兰棹，聆我歌声起。采花欲寄远，思君隔千里。红颜能几何，悲哉远游子。池中有天荷，亭亭照秋绿。薄言折其茎，丝断不可续。欲知别情苦，甚于莲子心。弃置勿复念，裴回以沈吟。孟冬寒欲至，珠箔沾微霜。冀马向北鸣，燕鸿亦南翔。朗月悬中天，惊飙吹洞房。客从南海来，遗我双明珰。何以报区区，系在红罗裳。珍藏箧笥中，三载生辉光。努力保明哲，愿言勿相忘。黄鹄东南飞，乃在霄汉间。五里一返顾，十里一回旋。人生念俦侣，况乃隔河关。我有绿绮琴，为君鼓猗兰。商飙激流响，中曲何由宣。合并固有时，踌躇不能言。昼卧北窗下，双蝶何蘧蘧。悠然寻梦去，变化在须臾。蓬莱易清浅，日月无根株。鲁连东蹈海，李斯西上书。人生各有适，万事徒区区。
漫兴八首·其一
作者：胡奎
朝代：明
体裁：古风

皎皎天上月，回光照罗帏。盈盈窗间女，手弄天孙机。上有双凤皇，翱翔綵云飞。愿秉古刀尺，裁为君子衣。君子在远道，无由接容辉。裴回不能寐，矫首望金扉。
漫兴八首·其七
作者：胡奎
朝代：明
体裁：古风

黄鹄东南飞，乃在霄汉间。五里一返顾，十里一回旋。人生念俦侣，况乃隔河关。我有绿绮琴，为君鼓猗兰。商飙激流响，中曲何由宣。合并固有时，踌躇不能言。
漫兴八首·其三
作者：胡奎
朝代：明
体裁：古风

皎皎天上月，照我白玉楼。列星垂光采，河汉西南流。不知谁氏女，哀歌楼上头。歌声入云响，思挟凤凰游。凤兮翔千仞，宛在昆崙丘。岂无云间鸟，念之非我俦。含情掩罗袂，恻怆令心忧。
漫兴八首·其二
作者：胡奎
朝代：明
体裁：古风

流云夜无声，月直南斗间。明星烂华采，历历当高天。侧身望八极，长夜何漫漫。鹤鸣知露下，蛩响识天寒。思欲凌霄汉，上接双飞翰。黄鹄绝四海，一去何由攀。中情不可写，掩抑坐长叹。
漫兴八首·其五
作者：胡奎
朝代：明
体裁：古风

池中有天荷，亭亭照秋绿。薄言折其茎，丝断不可续。欲知别情苦，甚于莲子心。弃置勿复念，裴回以沈吟。
漫兴八首·其八
作者：胡奎
朝代：明
体裁：古风

昼卧北窗下，双蝶何蘧蘧。悠然寻梦去，变化在须臾。蓬莱易清浅，日月无根株。鲁连东蹈海，李斯西上书。人生各有适，万事徒区区。
漫兴八首·其六
作者：胡奎
朝代：明
体裁：古风

孟冬寒欲至，珠箔沾微霜。冀马向北鸣，燕鸿亦南翔。朗月悬中天，惊飙吹洞房。客从南海来，遗我双明珰。何以报区区，系在红罗裳。珍藏箧笥中，三载生辉光。努力保明哲，愿言勿相忘。
漫兴八首·其四
作者：胡奎
朝代：明
体裁：古风

采采芙蓉花，涓涓弄秋水。停君木兰棹，聆我歌声起。采花欲寄远，思君隔千里。红颜能几何，悲哉远游子。
漫成
作者：胡奎
朝代：明

宁教花片沾泥，莫遣随风乱飞。沾泥尚留春色，随风不返故枝。东家西家蝴蝶，南园北园杏花。明日花飞蝶去，不知春在天涯。
漫成·其一
作者：胡奎
朝代：明
体裁：六言诗

宁教花片沾泥，莫遣随风乱飞。沾泥尚留春色，随风不返故枝。
漫成·其二
作者：胡奎
朝代：明
体裁：六言诗

东家西家蝴蝶，南园北园杏花。明日花飞蝶去，不知春在天涯。
濯足图
作者：胡奎
朝代：明
体裁：五言绝句

水清濯吾缨，水浊濯吾足。不见濯缨人，可怜江水绿。
灯
作者：胡奎
朝代：明
体裁：五言绝句

依微寸草心，巧缀蜻蜓眼。慎勿伴绮罗，长留照编简。
焦仲卿妇辞
作者：胡奎
朝代：明
体裁：古风

黄鹄上青天，雌雄相颉颃。妾年十四五，学绣金鸳鸯。父母养妾在洞房，寸步何曾出中堂。嫁作庐江焦氏妇，低眉不离老姑傍。春月浴吴蚕，秋风织流黄。烹鱼朝具馔，秉烛夜缝裳。不知姑何意，命妾别庐江。梧桐不复生，凤凰不得双。郎心如石不可转，妾如蒲苇不可断。妾家有㬥兄，一旦来相迎。玉骢金络马，轧轧车轮声。遣妾移所天，出门无少停。㬥兄安能知妾情，妾今无故来归宁。女子足不践二庭，庐江之水清泠泠。吁嗟乎，焦仲卿。
焦尾词
作者：胡奎
朝代：明
体裁：乐府曲辞

龙门千尺桐，化为爨下焦。不遇蔡中郎，大音终寂寥。所以九苞凤，千年鸣一朝。
照镜词
作者：胡奎
朝代：明
体裁：乐府曲辞

颜看镜中红，发看镜中白。如何一寸心，镜中看不得。
照镜词赠镊工潘郎
作者：胡奎
朝代：明
体裁：乐府曲辞

潘郎买得扬州镜，团团比似扬州月。持向扬州住十年，旦暮照人头上雪。明月楼前问月人，琼花观里赏花春。回头不觉红颜改，对面应嗟白发新。男儿立功当及早，莫向潘郎镜中老。
燕中老人歌
作者：胡奎
朝代：明
体裁：古风

桐花半落南窗雨，三尺枯桐瘦蛟语。燕山老人雪满颠，尊前相见说当年。向人解唱清平调，玉碎昆崙凤凰叫。一声飞空过綵云，此曲不许人间闻。尔当更为歌一阕，赠示西湖歌明月。
牧牛昼睡图
作者：胡奎
朝代：明
体裁：七言绝句

草软坡平午树凉，人牛此际两相忘。曾知亦有无眠者，马上鸡声满路霜。
独处愁
作者：胡奎
朝代：明
体裁：乐府曲辞

脉脉背孤镫，迢迢数长漏。下阶不见人，空帷月如昼。
独漉歌
作者：胡奎
朝代：明
体裁：乐府曲辞

独漉独漉，水深没足。水中有泥不见玉，世上人心易翻覆。
狭邪行
作者：胡奎
朝代：明
体裁：乐府曲辞

朝行狭邪路，暮行狭邪路。谁道不容车，双轮竟朝暮。路狭尚可过，人心易风波。相逢不相识，如隔万里河。惊飙吹落叶，寒衣在故箧。莫抱齐门竽，且弹冯生铗。虎啸风出山，龙升云上天。狭邪勿云狭，王道自平平。
玄度旧隐
作者：胡奎
朝代：明
体裁：五言绝句

晋代有诗家，林扉一径斜。苔封山下石，松老寺前花。
玉镜台
作者：胡奎
朝代：明
体裁：五言绝句

妾把青铜镜，郎投玉镜台。芙蓉照秋水，似向水中开。
玉阶怨
作者：胡奎
朝代：明
体裁：乐府曲辞

露下瑶阶冷，流萤湿不飞。长门今夜月，特地上秋衣。
王子乔二首
作者：胡奎
朝代：明

天上迢迢白玉京，仙人吹笙学凤鸣。七月七日缑氏山，身骑白鹤来人间，遨游青天去不还。王子乔，好神仙，呼吸日月凌云烟。吹笙学鸣凤，遨游太清天。翩然跨鹤来缑山，七月七日游其间。空歌一曲綵云外，长谢时人去不还。
王子乔二首·其一
作者：胡奎
朝代：明
体裁：古风

天上迢迢白玉京，仙人吹笙学凤鸣。七月七日缑氏山，身骑白鹤来人间，遨游青天去不还。
王子乔二首·其二
作者：胡奎
朝代：明
体裁：古风

王子乔，好神仙，呼吸日月凌云烟。吹笙学鸣凤，遨游太清天。翩然跨鹤来缑山，七月七日游其间。空歌一曲綵云外，长谢时人去不还。
琴
作者：胡奎
朝代：明
体裁：五言绝句

泠泠秋水清，湛湛秋月白。人间曲中意，不似琴弦直。
琼州乌
作者：胡奎
朝代：明
体裁：乐府曲辞

琼州乌，夜夜夜啼琼树枝，一朝雄死遗孤雌。为母在秦川，日望天南啼复啼。如何母与子，同天不同栖。雏今海南去，勿恋琼州树，秦川故巢不相依。母挟子，早来归，东海燕燕待子飞。
瓢岩歌送人之金华
作者：胡奎
朝代：明
体裁：古风

高人爱瓢得瓢趣，在山出山皆乐处。十年不酌山中泉，濩落江湖随所寓。既不学洗耳翁，弃之不耐聆松风。又不学悬壶老，卖药藏身以为宝。朝骑华亭鹤，暮蹋碧海鲸。身披紫绮裘，手提力士铛，与瓢倾倒如弟兄。兴来唤明月，大瓢小瓢相与倾。大瓢一饮累千觞，小瓢百觞亦不停。明珠走盘落咳唾，谑浪好似东方生。兀然一醉卧花下，月落瓢空还复醒。春江水绿花冥冥，金华芙蓉天上青。持瓢若饮双溪水，我亦相从来濯缨。
甘棠谣
作者：胡奎
朝代：明
体裁：乐府曲辞

甘棠堤上水平溪，野人掘河新筑堤。春风杏花三十里，长城道边闻马嘶。使君考绩朝天去，沙堤惟见棠梨树。儿童骑竹待公还，父老攀辕愿公住。公今到京勿久留，骢马重来堤上头。盐官户口三十万，寒则思衣饥则饭。我今试作甘棠歌，父兮母兮可奈何。
田单
作者：胡奎
朝代：明
体裁：古风

田单破燕壁，神人为我师。凿城出火牛，被以兽文衣。壮士五千人，衔枚突其围。斩将败骑劫，迎王入临淄。齐城七十馀，一旦俱复之。雄风千载下，英名良不隳。
田妇谣
作者：胡奎
朝代：明
体裁：乐府曲辞

大妇采凫茨，中妇汲湖水。少妇晨烹双鲤鱼，日上阿婆犹未起。长兄筑城行不归，西到钱唐百馀里。妾家种田三十春，输租不劳官吏瞋。去年输官曾卖屋，今年输官应卖身。昨日使君骑白马，过妾门前楸树下。出门长跪谢使君，喜得今年徵敛罢。生儿不愿太官羊，愿妾身安婆寿长。
田家曲
作者：胡奎
朝代：明
体裁：乐府曲辞

门前一雨秧田绿，柘叶重重覆茅屋。今岁篱傍笋最多，南风一夜吹成竹。趁煖吴蚕已上山，缫车声动水车閒。幸喜村深无虎过，柴门终夜不曾关。
田家词
作者：胡奎
朝代：明
体裁：乐府曲辞

村巷深深枣花落，少妇缫丝催织作。上堂正恐阿婆瞋，不愤田头叫姑恶。大儿翻垄牵疲牛，小儿作军边上头。今年雨多麦穗黑，较比上年无半收。白头不愿识官府，但愿有租应门户。
画
作者：胡奎
朝代：明
体裁：五言绝句

昔闻诗中画，今见画中诗。芭蕉生雪里，只有辋川知。
画鹰
作者：胡奎
朝代：明
体裁：七言绝句

八月沙平海宇高，角鹰新解绿绒绦。曾从太华峰头见，万仞青云刷羽毛。
画鹰
作者：胡奎
朝代：明

搏击无心到草莱，山鸡野雉莫相猜。昂然立在空青外，遮莫人呼不下来。金眸玉爪气雄豪，閒向秋风刷羽毛。整顿锋棱十二翮，碧天万里海云高。羽衣凌乱菊花明，白石江头立晚晴。不待将军臂韝上，红绒绦掣紫金铃。青天掷下决云儿，正是霜高俊捷时。自有鹏雏充一饱，山鸡野雉莫相疑。
画鹰·其一
作者：胡奎
朝代：明
体裁：七言绝句

搏击无心到草莱，山鸡野雉莫相猜。昂然立在空青外，遮莫人呼不下来。
画鹰·其三
作者：胡奎
朝代：明
体裁：七言绝句

羽衣凌乱菊花明，白石江头立晚晴。不待将军臂韝上，红绒绦掣紫金铃。
画鹰·其二
作者：胡奎
朝代：明
体裁：七言绝句

金眸玉爪气雄豪，閒向秋风刷羽毛。整顿锋棱十二翮，碧天万里海云高。
画鹰·其四
作者：胡奎
朝代：明
体裁：七言绝句

青天掷下决云儿，正是霜高俊捷时。自有鹏雏充一饱，山鸡野雉莫相疑。
番湖夜泊不见月又无酒可沽
作者：胡奎
朝代：明
体裁：五言绝句

今宵三五月，不照异乡人。笑杀陶彭泽，空裁漉酒巾。
番湖舟中
作者：胡奎
朝代：明
体裁：七言律诗

番君湖上雨晴天，水气冥冥生白烟。贺老无人惟酒舫，中郎有女识琴弦。故园桃李春如海，远道风波夜似年。笑指洪都无百里，今宵须并木兰船。
病中谢友见访
作者：胡奎
朝代：明
体裁：古风

春阴散微雨，小阁倦登临。万子偶相过，泠然披素襟。裴回日将暮，负疴力不任。王乔有只履，持以谢知音。
病起
作者：胡奎
朝代：明

清晨病起怕临池，池水分明见鬓丝。水不照心空照影，瘦容勿遣外人知。今晨试裹小乌巾，束带围宽略称身。东舍西邻走相慰，皆言林下一閒人。
病起
作者：胡奎
朝代：明
体裁：七言律诗

病起科头傍药阑，关关幽鸟语春寒。看诗顿觉今朝健，载酒能忘旧日欢。苔受落花当户外，笋添新竹过檐端。白龙浑上当年月，曾泊扁舟看玉盘。
病起·其一
作者：胡奎
朝代：明
体裁：七言绝句

清晨病起怕临池，池水分明见鬓丝。水不照心空照影，瘦容勿遣外人知。
病起·其二
作者：胡奎
朝代：明
体裁：七言绝句

今晨试裹小乌巾，束带围宽略称身。东舍西邻走相慰，皆言林下一閒人。
登九天阁制步虚词
作者：胡奎
朝代：明

龙汉还荡荡，琼宫郁峨峨。九气结灵篆，千月印明河。穆穆渝妙容，飘飘登大罗。仙人绿云中，缥缈回空歌。逍遥永无极，旸谷驻羲和。玉虚启真境，宝阁凌丹穹。曜灵洞八窗，空响振回风。绛节飘飖下，玄房曲密通。中有古仙人，黄公与赤松。飞霞为之佩，下上随云龙。
登九天阁制步虚词·其一
作者：胡奎
朝代：明
体裁：古风

龙汉还荡荡，琼宫郁峨峨。九气结灵篆，千月印明河。穆穆渝妙容，飘飘登大罗。仙人绿云中，缥缈回空歌。逍遥永无极，旸谷驻羲和。
登九天阁制步虚词·其二
作者：胡奎
朝代：明
体裁：古风

玉虚启真境，宝阁凌丹穹。曜灵洞八窗，空响振回风。绛节飘飖下，玄房曲密通。中有古仙人，黄公与赤松。飞霞为之佩，下上随云龙。
登五岳楼
作者：胡奎
朝代：明

五岳萃灵气，岿然见高标。上凌三素云，仰见九层霄。玉女启天关，参差紫宸朝。群龙翊殿陛，双鸾夹笙箫。倚阑待明月，清露下泬寥。游神八表外，羽佩何飘飘。灵飙吹海雨，洗出江南山。丹梯倚层汉，玉女启天关。秋声撼双桧，白日波涛还。龙驾倏来游，空中鸣佩环。朝发榑桑涘，夕栖若木湾。会当凌八表，晞发太霞间。
登五岳楼·其一
作者：胡奎
朝代：明
体裁：古风

五岳萃灵气，岿然见高标。上凌三素云，仰见九层霄。玉女启天关，参差紫宸朝。群龙翊殿陛，双鸾夹笙箫。倚阑待明月，清露下泬寥。游神八表外，羽佩何飘飘。
登五岳楼·其二
作者：胡奎
朝代：明
体裁：古风

灵飙吹海雨，洗出江南山。丹梯倚层汉，玉女启天关。秋声撼双桧，白日波涛还。龙驾倏来游，空中鸣佩环。朝发榑桑涘，夕栖若木湾。会当凌八表，晞发太霞间。
登大悲阁
作者：胡奎
朝代：明
体裁：五言律诗

日照绀园秋，登临阁上头。云随飞鸟没，天入大江流。华盖瞻双阁，金沙见十洲。龙王宫里月，夜夜白莲浮。
登楼曲
作者：胡奎
朝代：明
体裁：乐府曲辞

今夜凭高望，青天月色多。入窗风露冷，开户看星河。
登玉皇阁
作者：胡奎
朝代：明
体裁：七言律诗

玉女开关扫白云，非烟非雾结絪缊。蓬莱晴拥金银气，阊阖晨朝黼黻文。历历白榆天上见，珊珊琼佩日边闻。空歌一曲无人和，惊起松头鹳鹤群。
登玉虚阁赋游仙词二首
作者：胡奎
朝代：明

五山出东海，巨鳌十五头。帝遣戴山足，勿使西南流。至今云霞间，上有白玉楼。琪树丽阳冈，瑶花被玄洲。麻姑有书信，方平或未游。寻真谅不远，怅望凌高秋。琳宫倚虚碧，瑶海含清辉。翩翩花鸟使，日暮云中归。弱水隔玄圃，三山横翠微。明月为我佩，丹霞为我衣。天颜觐咫尺，晃朗朝金扉。
登玉虚阁赋游仙词二首·其一
作者：胡奎
朝代：明
体裁：古风

五山出东海，巨鳌十五头。帝遣戴山足，勿使西南流。至今云霞间，上有白玉楼。琪树丽阳冈，瑶花被玄洲。麻姑有书信，方平或未游。寻真谅不远，怅望凌高秋。
登玉虚阁赋游仙词二首·其二
作者：胡奎
朝代：明
体裁：古风

琳宫倚虚碧，瑶海含清辉。翩翩花鸟使，日暮云中归。弱水隔玄圃，三山横翠微。明月为我佩，丹霞为我衣。天颜觐咫尺，晃朗朝金扉。
登高丘望远海
作者：胡奎
朝代：明
体裁：乐府曲辞

登高丘，望远海。昆崙桃花千岁红，阿母蛾眉青不改。金鳌戴出三蓬莱，徐家楼船安在哉。鲸涛无梁不可渡，坐见浅浅浮黄埃。
白云歌
作者：胡奎
朝代：明
体裁：古风

白云在青天，浩荡凌高风。丈夫志四海，飘飖无定踪。君从冠冕山中住，云亦无心随所寓。吴山越水接荆扬，总是当年栖息处。九重荡荡天门开，一朝乘风朝玉台。故山猿鹤无惊猜，从龙作雨还归来。
白云谣
作者：胡奎
朝代：明
体裁：乐府曲辞

白云英英在昆丘，人间白日如水流。穆王八骏去不返，碧桃花落三千秋。茂陵刘郎不知死，阿母曾分七桃子。露华夜半泣铜仙，白云英英空在天。
白头公
作者：胡奎
朝代：明
体裁：五言绝句

青春流水去，白发见花羞。山鸟缘何事，如今也白头。
白头吟二首
作者：胡奎
朝代：明

双鱼生水中，朝暮不相离。鸳鸯在河浒，同出复同归。茂陵多姝子，新花非故枝。请看膝上琴，是妾手中丝。琴心有时改，妾心终不移。妾乘油壁车，郎骑青骢马。愿作双车轮，随郎马蹄下。成都不可住，郎题桥上柱。临邛道上花，是妾当垆处。门前沟中水，日夕东西流。上有双鸳鸯，交颈同白头。
白头吟二首·其一
作者：胡奎
朝代：明
体裁：乐府曲辞

双鱼生水中，朝暮不相离。鸳鸯在河浒，同出复同归。茂陵多姝子，新花非故枝。请看膝上琴，是妾手中丝。琴心有时改，妾心终不移。
白头吟二首·其二
作者：胡奎
朝代：明
体裁：乐府曲辞

妾乘油壁车，郎骑青骢马。愿作双车轮，随郎马蹄下。成都不可住，郎题桥上柱。临邛道上花，是妾当垆处。门前沟中水，日夕东西流。上有双鸳鸯，交颈同白头。
白日歌二首
作者：胡奎
朝代：明

烛龙烛龙尔何速，三绳莫繫乌三足。鲁阳之弋徒尔为，安得长挂榑桑枝。东榑桑，西若木，中有赤龙口衔烛。东驰西走无停毂，人生何为苦不足。
白日歌二首·其一
作者：胡奎
朝代：明
体裁：乐府曲辞

烛龙烛龙尔何速，三绳莫系乌三足。鲁阳之弋徒尔为，安得长挂榑桑枝。
白日歌二首·其一
作者：胡奎
朝代：明

烛龙烛龙尔何速，三绳莫繫乌三足。鲁阳之弋徒尔为，安得长挂榑桑枝。
白日歌二首·其二
作者：胡奎
朝代：明
体裁：乐府曲辞

东榑桑，西若木，中有赤龙口衔烛。东驰西走无停毂，人生何为苦不足。
白苧词三首
作者：胡奎
朝代：明

剪冰绡，缝雪缕，馆娃宫人越溪女。回风吹雪长袖举，玉阶缤纷落花舞。白月堕地星河高，流云卷空翻翠涛，宫门鱼钥夜迢迢。绿窗樱桃花乱飞，美人当窗缝舞衣。纤歌窈窕扬蛾眉，鸾停鹄立佩陆离。馆娃宫深更漏稀，北斗斜挂宫门西，觚棱渐明乌人啼。浣纱女儿颜如花，一朝进入吴王家。吴王宫中歌白苧，水殿芙蓉不知暑。翔鸾舞鹄雪满堂，回风吹花响屧廊。宫门乌啼更漏长，曈曈旭日生榑桑。
白苧词三首·其一
作者：胡奎
朝代：明
体裁：乐府曲辞

剪冰绡，缝雪缕，馆娃宫人越溪女。回风吹雪长袖举，玉阶缤纷落花舞。白月堕地星河高，流云卷空翻翠涛，宫门鱼钥夜迢迢。
白苧词三首·其三
作者：胡奎
朝代：明
体裁：乐府曲辞

浣纱女儿颜如花，一朝进入吴王家。吴王宫中歌白苧，水殿芙蓉不知暑。翔鸾舞鹄雪满堂，回风吹花响屧廊。宫门乌啼更漏长，曈曈旭日生榑桑。
白苧词三首·其二
作者：胡奎
朝代：明
体裁：乐府曲辞

绿窗樱桃花乱飞，美人当窗缝舞衣。纤歌窈窕扬蛾眉，鸾停鹄立佩陆离。馆娃宫深更漏稀，北斗斜挂宫门西，觚棱渐明乌人啼。
白苧辞
作者：胡奎
朝代：明
体裁：乐府曲辞

馆娃宫中春日长，新裁白苧白如霜。纤尘不动响屧廊，美人起舞双鸾翔。芙蓉水殿夜生凉，飘飖回雪纷满堂。鸡人唱筹宫漏浅，乌啼金井桐阴转。
白马篇
作者：胡奎
朝代：明
体裁：乐府曲辞

房星夜坠秋河碧，夭矫雄姿龙八尺。何年飞下九重天，自□人间骑不得。置之天上白玉阑，长鸣直欲趋天关。瑶池碧桃千万片，回风吹雪春斑斑。不学开元照夜白，西入褒斜走荆棘。愿逐轩辕凌紫霞，远游常在太清家。
白鹦鹉词
作者：胡奎
朝代：明
体裁：乐府曲辞

白鹦鹉，陇西来，金笼驯养无人开。绮窗谈舌学人语，字字分明如处女。一朝持入沈香亭，玉环自教蜜多经。解听月殿霓裳曲，惯识梨园羯鼓声。无端羽化冲霄去，葬在碧桃花落处。陇头迢遰陇云深，无复重栖旧时树。
白鹦鹉词
作者：胡奎
朝代：明

白鹦鹉，陇西来，金笼驯养无人开。绮窗谈舌学人语，字字分明如处女。一朝持入沈香亭，玉环自教蜜多经。解听月殿霓裳曲，惯识梨园羯鼓声。无端羽化冲霄去，？在碧桃花落处。陇头迢遰陇云深，无复重栖旧时树。
白鹭辞
作者：胡奎
朝代：明
体裁：乐府曲辞

白鹭白且鲜，羽翼何翩翩。朝飞枫叶雨，暮宿芦花烟。一双潜鳞在密藻，安知照影苔矶边。嗟尔鹭兮，外洁其色，内娠厥凶。胡不翔远，海搏高风。尺泽之鱼不足充尔腹，慎勿见羁虞网中。
百兽舞
作者：胡奎
朝代：明
体裁：五言排律

飞动关元气，音声感至和。石当夔击拊，琴协舜赓歌。海内文麟出，朝端振鹭多。跄跄随列仗，肃肃动鸣珂。玄圃生朱草，丹山产玉禾。万方无一事，多士集銮坡。
百年寓华屋
作者：胡奎
朝代：明
体裁：古风

仙人好楼居，乃在南城隅。大江从天来，白虹绕其庐。朝旭丽丹桷，凉飙生绮疏。清谈落珠唾，列坐跄琼琚。秉心介于石，富贵浮云如。寓形百年内，逍遥以自娱。
百舌吟
作者：胡奎
朝代：明
体裁：乐府曲辞

众鸟皆一舌，尔鸟百舌声关关，青春白日鸣花间。绿窗佳人怨离别，脉脉閒愁向谁说。东家鹦鹉锁金笼，让尔百舌当春风。
相逢狭斜行
作者：胡奎
朝代：明
体裁：古风

相逢狭斜路，借问游何处。男儿不恋家，西上长安去。大车辚辚朝出关，小车已没云中山。安得两轮生四角，远游不及还家乐。
相逢行
作者：胡奎
朝代：明
体裁：乐府曲辞

使君驰五马，贱妾在桑阴。纵有黄金饼，何曾换妾心。
看雪
作者：胡奎
朝代：明
体裁：七言绝句

去年腊前不见雪，今年子月见飞花。凭谁说向林和靖，莫把梅花擅作家。
石妇操
作者：胡奎
朝代：明
体裁：乐府曲辞

山头白石高数尺，人言贞妇化为石。贞妇化石不回头，俯视千年江水流。江水流，不可断。行人归，白石烂。
碧玉连环歌
作者：胡奎
朝代：明
体裁：古风

赠君芙蓉之宝带，佩以碧玉之连环。宝带缠绵合欢意，连环宛转双虬盘。双虬盘，无断绝，团团比似青天月。月在青天缺复圆，我环长圆不曾缺。人生离别当奈何，赠尔一曲连环歌。
祝鹊
作者：胡奎
朝代：明
体裁：七言绝句

灵鹊檐前声唼唼，报喜当窗惊睡妾。明日官家有赦书，暗起梳头出门接。
神树词
作者：胡奎
朝代：明
体裁：乐府曲辞

田家种田无五行，屋西神树生有灵。年年祭树卜水旱，祈雨即雨晴须晴。鸡豚拜扫无閒日，乌鹊群飞来啄食。剪纸作钱挂树枝，祝田有来蚕有丝。收麦上场神得食，缫丝纳官神得衣。
神石
作者：胡奎
朝代：明
体裁：古风

有石有石在空坑，宋朝文相避元兵。单骑脱急无留行，石堕空坑如陨星。追兵不及相乃生，人言此石山之灵。天佑信国全忠贞，重为告曰石兮石。兮尔之生也甚奇，怪胡不锻鍊五色。上补青天青呜呼，共工一触天柱折。孟姜一哭长城崩，谁谓土石终无情。至今乡人号神石，奸雄过之当屏迹。
祷雨有感
作者：胡奎
朝代：明
体裁：古风

去年六月天不雨，农家到处忧禾黍。县公一念格天心，三尺甘霖苏下土。今年不雨夏徂秋，县公恻怛农心忧。西潭朝乞白龙水，东井暮檄乌龙湫。四山云兴龙出穴，一夜滂沱洗炎热。县公有禄民有租，喜雨亭成碑可揭。使天雨玉复雨珠，饥不可食寒不襦。我今歌咏丰年屡，大书特书不一书。
祷雨有感
作者：胡奎
朝代：明

天坛昨夜秋如水，袖里青蛇作电飞。海水立时风乍起，毕星临处月初离。仙人谁挟飞霞佩，太守还题喜雨诗。不用胡麻炊作饭，大田有粟可充饥。海上炎氛十丈红，仙人曾此有神功。云随鸾鹤飞丹篆，雨挟蛟龙出贝宫。星汉水流天上下，稻畦香动？南东。白头野老歌仁惠，击壤清时祝岁丰。
祷雨有感
作者：胡奎
朝代：明
体裁：古风

至真运玄牝，飞神游大罗。云霞结丹篆，紫宫郁嵯峨。灵符檄龙穴，甘雨随滂沱。八表涤炎气，四郊苏槁禾。凉飙起寥廓，为尔奏空歌。
祷雨有感·其一
作者：胡奎
朝代：明
体裁：七言律诗

天坛昨夜秋如水，袖里青蛇作电飞。海水立时风乍起，毕星临处月初离。仙人谁挟飞霞佩，太守还题喜雨诗。不用胡麻炊作饭，大田有粟可充饥。
祷雨有感·其二
作者：胡奎
朝代：明

海上炎氛十丈红，仙人曾此有神功。云随鸾鹤飞丹篆，雨挟蛟龙出贝宫。星汉水流天上下，稻畦香动？南东。白头野老歌仁惠，击壤清时祝岁丰。
祷雨有感·其二
作者：胡奎
朝代：明
体裁：七言律诗

海上炎氛十丈红，仙人曾此有神功。云随鸾鹤飞丹篆，雨挟蛟龙出贝宫。星汉水流天上下，稻畦香动�南东。白头野老歌仁惠，击壤清时祝岁丰。
祷雨歌赠杨鍊师
作者：胡奎
朝代：明
体裁：古风

杨鍊师，爱神仙，乃在碧海之东偏。仙人魏伯阳，丹成上青天。灵符玉文洞玄玄，鍊师得之宝其传，凝神专气合自然。前年在袁州，夏秋大旱不得雨，山泽草木生炎烟。去年海若犯河伯，秋潮涨沙龟坼田。今年魃也，肆恶如火烧平原。万口嗷嗷不自活，命如一发千钧悬。鍊师不笑亦不言，仗剑一呼龙出渊。手挽天河注长川，雷公电母相后先。己巳及辛未，一岁祷一雨，遂令老稚饱饭歌丰年。杨鍊师，通神明，长身玉立方瞳青。公田及私秋有成，功不自受归冥冥。灵风吹旗海气鯹，醉骑黄鹤吹瑶笙。请以海门山前龙眼千尺浪，和我一曲空歌声。
禳田
作者：胡奎
朝代：明
体裁：乐府曲辞

坎坎鼓，祀田祖。新酒在盂豚在簠，阿翁呼孙儿馌妇。拜跪祈神降田所，愿神再三听祝语。五日一风十日雨，穰穰满家多黍稌。往来野田无雀鼠，出入道路无豺虎。丁男在家应门户，先祈一半输官府。神今有食农有土，常年力作甘辛苦。春秋报神神莫负。
离筵赠故人
作者：胡奎
朝代：明
体裁：五言绝句

叶落不返柯，水流无回波。人生易聚散，不饮当如何。
秀州夜泊
作者：胡奎
朝代：明
体裁：古风

回舻泊晚渚，暂息嘉树阴。清飙散狂澜，纤月生远岑。悠悠归岫云，交交度水禽。同舟遂幽赏，玄谈惬素心。况兹水凉夕，觞至时一斟。道合理无忤，怡然澹冲襟。
秋后三日得雨
作者：胡奎
朝代：明
体裁：五言律诗

立秋三日后，好雨应时来。岂但农心悦，频消旱魃灾。风雷生白昼，河汉洗黄埃。拟撰丰年颂，惭无冠世才。
秋夕
作者：胡奎
朝代：明
体裁：七言绝句

井梧一叶报秋风，看到三更月正中。星宿尽随天左转，河流直与海相通。
秋夕
作者：胡奎
朝代：明
体裁：古风

月出万井秋，商声在高树。风条络纬鸣，露叶流萤度。天河一杯水，流向西南去。坐念素心人，佳期渺何处。
秋夕玩月
作者：胡奎
朝代：明
体裁：七言律诗

今夜秋高月正中，白莲浮出海龙宫。地临玄圃三山近，潮与银河一水通。白玉杯盛仙掌露，黄金花散木犀风。等閒飞步天坛上，直欲凭凌万丈虹。
秋夜
作者：胡奎
朝代：明
体裁：七言绝句

高柳疏疏集晚鸦，柴门浑似野人家。月明露重空阶静，时见芙蓉落一花。
秋夜二首
作者：胡奎
朝代：明

东园秋气清，露坐当夜半。月高栖鸟寂，雨止流萤乱。清影转疏桐，微凉入虚幔。开户望明星，离离度河汉。重城罢鸣柝，朗月出东山。河汉从西流，滉漾箕尾间。高树息栖鸟，微露浥芳兰。故人期不至，良夜何漫漫。挥弦发清唱，同心谁与言。
秋夜二首·其一
作者：胡奎
朝代：明
体裁：古风

东园秋气清，露坐当夜半。月高栖鸟寂，雨止流萤乱。清影转疏桐，微凉入虚幔。开户望明星，离离度河汉。
秋夜二首·其二
作者：胡奎
朝代：明
体裁：古风

重城罢鸣柝，朗月出东山。河汉从西流，滉漾箕尾间。高树息栖鸟，微露浥芳兰。故人期不至，良夜何漫漫。挥弦发清唱，同心谁与言。
秋夜偶成
作者：胡奎
朝代：明
体裁：五言绝句

下阶见明月，起舞一裴回。呼儿扫花影，月落始能开。
秋夜吟二首
作者：胡奎
朝代：明

玉盘堕地天如水，露重流萤飞不起。头白老乌城上啼，七星斜挂城楼西。行人起视河汉低，门前萧萧班马嘶。十八卫娘羞画眉，笑指镫花占远归。秋夜长，漏声缓，馆娃宫中愁日短。十围画烛照吴台，花落半天红纂纂。綵云凝歌吹不断，蹋月双回小龙管。鸦啼金井东方明，宝鸭烟笼绮疏煖。
秋夜吟二首·其一
作者：胡奎
朝代：明
体裁：乐府曲辞

玉盘堕地天如水，露重流萤飞不起。头白老乌城上啼，七星斜挂城楼西。行人起视河汉低，门前萧萧班马嘶。十八卫娘羞画眉，笑指镫花占远归。
秋夜吟二首·其二
作者：胡奎
朝代：明
体裁：乐府曲辞

秋夜长，漏声缓，馆娃宫中愁日短。十围画烛照吴台，花落半天红纂纂。綵云凝歌吹不断，蹋月双回小龙管。鸦啼金井东方明，宝鸭烟笼绮疏煖。
秋夜怀友
作者：胡奎
朝代：明
体裁：五言律诗

朗月生瑶浦，流云度绛河。微凉通海气，清籁落空歌。过雁分明见，飞萤即渐多。有怀人不至，孤影倚松萝。
秋夜怀友
作者：胡奎
朝代：明
体裁：古风

沈沈秋夜静，蟋蟀鸣中堂。出户望河汉，星辰低复昂。念我平生友，远在天一方。安能学明月，万里延辉光。辉光有时阙，此情不可灭。愿为双黄鹄，翱翔恣超越。
秋夜长
作者：胡奎
朝代：明
体裁：乐府曲辞

秋夜长，秋月光，月色照见罗衣裳。美人盈盈立秋霜，琼楼玉宇遥相望。明河迢迢鹊无梁，天高海阔思茫茫。思茫茫，秋夜长。
秋夜雨后待月
作者：胡奎
朝代：明
体裁：七言绝句

雨后凉云度绛河，秋声偏著树头多。呼儿快扫阶前叶，整顿青天好月过。
秋怀寄友人
作者：胡奎
朝代：明
体裁：古风

去年闻秋声，我友在天末。今年秋复至，两地成契阔。疏桐不知秋，当窗堕斜月。寄我琼琚篇，藏之字不灭。不信苦相思，来看镜中雪。
秋思
作者：胡奎
朝代：明
体裁：古风

西山日没东山红，白蟾夜浴天河东。望舒逸驾碾晴空，银床风叶堕疏桐。美人团扇辞汉宫，流萤稍稍入房栊。空闺捣练夜未终，关山梦长啼早鸿。
秋思
作者：胡奎
朝代：明
体裁：七言绝句

金井乌啼一叶秋，半规纤月挂银钩。不知天上双星会，今夜穿针懒下楼。
秋日喜雨
作者：胡奎
朝代：明
体裁：五言律诗

惊雷初动地，甘雨最知时。石有交飞燕，田无再坼龟。稻花齐覆水，荷叶乱翻池。早赛鸡豚社，秋成信有期。
秋日有怀
作者：胡奎
朝代：明
体裁：五言绝句

一水限天河，秋来月色多。酒船轻似叶，何事不相过。
秋梦引
作者：胡奎
朝代：明
体裁：乐府曲辞

井乌啼月银床冷，辘轳声断青丝绠。美人梦逐綵云飞，鹦䳇隔窗呼不醒。小鬟临镜双盘鸦，熏笼火暖篆烟斜。一寸芳心化胡蝶，飞来自采芙蓉花。
秋江濯足图
作者：胡奎
朝代：明
体裁：七言绝句

雨馀秋水涨沧浪，孺子能来就晚凉。寄语东华尘土客，马蹄终日为谁忙。
秋江送友之京
作者：胡奎
朝代：明
体裁：七言绝句

天清江树碧毵毵，千里秋风送去帆。饮散广文官舍酒，到京应是月初三。
秋江闻雨
作者：胡奎
朝代：明
体裁：七言律诗

秋夜夜长雨复作，虚阁萧条诗梦清。蕉叶半窗敲渐密，烛花一寸落还生。不愁屋漏无乾处，正喜年丰有颂声。问讯丹丘广文老，朝来病骨也须轻。
秋胡词
作者：胡奎
朝代：明
体裁：乐府曲辞

陌头桑叶春阴阴，少妇采桑多苦心。朝来出门日已晏，蚕饥叶稀姑未饭。少年骑马桑间来，黄金不博笑颜开。但令人似秋胡妇，世上黄金不如土。
秋闺怨
作者：胡奎
朝代：明
体裁：乐府曲辞

郎作征车妾作轮，关山远近得随君。自从别去秋容减，络臂真珠小几分。
种竹
作者：胡奎
朝代：明
体裁：七言律诗

屋前种得万筼筜，醉日移来傍短墙。不碍月华晴照夜，最宜雨气晚生凉。此君对酒年年好，稚子当阶个个长。手把玉笙吹一曲，跄然如有凤来翔。
种萱
作者：胡奎
朝代：明
体裁：五言绝句

手种忘忧草，都缘耐老亲。今年花又发，不见白头人。
种葵
作者：胡奎
朝代：明
体裁：古风

东园种葵葵叶长，中有寸心倾太阳。去年采葵花萼少，今年斫葵根本伤。但得中天太阳在，葵根纵伤心不改。
秦罗敷
作者：胡奎
朝代：明
体裁：乐府曲辞

昔有邯郸女，艳色世无如。手提青丝笼，采桑城南隅。头上金雀钗，耳傍明月珠。素手挽柔条，风吹绣罗襦。使君驰五马，冠盖丽且都。桑间问彼姝，云是秦罗敷。裴回日将夕，命妾载后车。长跪谢使君，妾有堂上姑。剖竹节乃直，裂松心不枯。使君善自爱，妾志终弗渝。
秦驻山杀虎歌
作者：胡奎
朝代：明
体裁：古风

秦驻山头祖龙庙，月黑天寒闻虎啸。将军手挽乌角弓，平明入山寻虎踪。丛篁秀木郁重重，阴壑惨淡来悲风。山灵白昼驱虎出，壮士跳踉与之敌。雄牙利爪善搏人，大剑长鎗俱辟易。我今三箭信有神，勇气不让飞将军。山中一朝除虎害，四境扫荡无妖纷。封章奏彻彤庭上，圣主闻知颁内赏。安得储公数十人，一时苏息东南民。
秫庄许酒不至
作者：胡奎
朝代：明
体裁：七言绝句

辛夷开遍又樱桃，不见山瓶寄浊醪。昨夜好风吹梦去，一溪春绿涨葡萄。
移竹
作者：胡奎
朝代：明

人言醉日可移竹，我爱此君醒日多。昨日雨中分数个，不知醒醉复如何。山蕉叶畔偏宜竹，借我南窗一夏凉。八尺簟纹清似水，秋声月色两相当。
移竹·其一
作者：胡奎
朝代：明
体裁：七言绝句

人言醉日可移竹，我爱此君醒日多。昨日雨中分数个，不知醒醉复如何。
移竹·其二
作者：胡奎
朝代：明
体裁：七言绝句

山蕉叶畔偏宜竹，借我南窗一夏凉。八尺簟纹清似水，秋声月色两相当。
移芍药
作者：胡奎
朝代：明
体裁：五言律诗

去冬移芍药，日日待花开。屈指到三月，傍阑看几回。露花滋茧栗，春色满池台。不学魏家紫，儿孙无地栽。
穿云径
作者：胡奎
朝代：明
体裁：五言绝句

山中夜来雨，云气不曾收。手扶绿玉杖，行傍水西头。
窗间水影
作者：胡奎
朝代：明
体裁：五言绝句

朝旭动前池，风漪隔窗过。纷披觉鱼乱，散漫知萍破。
立春
作者：胡奎
朝代：明
体裁：七言绝句

今朝试写宜春帖，拾得江南第一花。秋水为神玉为骨，正疑春色在诗家。
立春
作者：胡奎
朝代：明
体裁：七言律诗

申年春自申时到，万物申申总向荣。南亩已沾三日雨，东皇能赐一朝晴。历颁夏正乾坤大，斗指寅方海宇清。白发野人瞻气象，五云高处泰阶平。
立春雨
作者：胡奎
朝代：明
体裁：七言律诗

今朝占得正东风，春在江南好雨中。六琯气从温室候，八方云与泰山通。调和草色相将绿，沾洒花枝取次红。茅舍一瓢生菜酒，自题春帖纪年丰。
立春雨中作
作者：胡奎
朝代：明
体裁：古风

春云阴阴春雨作，今日迎春出东郭。陌上青泥一尺深，雨打牛头湿牛角。儿童奔走看春归，拾得春牛头上泥。阿翁大笑向儿道，正应春头种田好。呼儿买酒祀田神，大字搏泥写作春。田鼠不生野无雀，有租纳官心即乐。
立秋
作者：胡奎
朝代：明
体裁：七言绝句

六月望后见秋风，金井先飘一叶桐。便觉人间有凉意，三更月在绛河东。
竹枝词
作者：胡奎
朝代：明

溪北溪南春雪消。溪水一夜忽平桥。明朝艇子载书画，繫在屋前杨柳条。屋前柳色鹅儿黄。鹅儿队队在林塘。柳色似鹅鹅似酒，春来自是断人肠。
竹枝词 其一 过太湖竹枝歌
作者：胡奎
朝代：明

第四桥头枫叶青。白龙吹雨浪花鯹。过桥买酒待月出，今夜夜宿垂虹亭。
竹枝词 其一 过太湖竹枝歌
作者：胡奎
朝代：明
体裁：词

第四桥头枫叶青，白龙吹雨浪花鯹。过桥买酒待月出，今夜夜宿垂虹亭。
竹枝词 其三 过太湖竹枝歌
作者：胡奎
朝代：明

西山日落东山黄。侬唱竹枝行晚凉。十幅蒲帆弓样满，南风吹过白龙堂。
竹枝词 其三 过太湖竹枝歌
作者：胡奎
朝代：明
体裁：词

西山日落东山黄，侬唱竹枝行晚凉。十幅蒲帆弓样满，南风吹过白龙堂。
竹枝词 其二 过太湖竹枝歌
作者：胡奎
朝代：明

青裙女儿双髻螺。唱得吴宫子夜歌。酒醒月明眠不得，秋风吹落洞庭波。
竹枝词 其二 过太湖竹枝歌
作者：胡奎
朝代：明
体裁：词

青裙女儿双髻螺，唱得吴宫子夜歌。酒醒月明眠不得，秋风吹落洞庭波。
竹枝词·其一
作者：胡奎
朝代：明

溪北溪南春雪消。溪水一夜忽平桥。明朝艇子载书画，繫在屋前杨柳条。
竹枝词·其一
作者：胡奎
朝代：明
体裁：词

溪北溪南春雪消，溪水一夜忽平桥。明朝艇子载书画，系在屋前杨柳条。
竹枝词·其二
作者：胡奎
朝代：明

屋前柳色鹅儿黄。鹅儿队队在林塘。柳色似鹅鹅似酒，春来自是断人肠。
竹枝词·其二
作者：胡奎
朝代：明
体裁：词

屋前柳色鹅儿黄，鹅儿队队在林塘。柳色似鹅鹅似酒，春来自是断人肠。
竹枝词·过太湖竹枝歌
作者：胡奎
朝代：明

第四桥头枫叶青。白龙吹雨浪花鯹。过桥买酒待月出，今夜夜宿垂虹亭。青裙女儿双髻螺。唱得吴宫子夜歌。酒醒月明眠不得，秋风吹落洞庭波。西山日落东山黄。侬唱竹枝行晚凉。十幅蒲帆弓样满，南风吹过白龙堂。
竹枝词·题梅效竹枝体
作者：胡奎
朝代：明

侬家向南雪一株。春后春前常见渠。瘦影从教比郎瘦，孤山终不似侬孤。
竹枝词·题梅效竹枝体
作者：胡奎
朝代：明
体裁：词

侬家向南雪一株，春后春前常见渠。瘦影从教比郎瘦，孤山终不似侬孤。
竹风
作者：胡奎
朝代：明
体裁：七言绝句

一夜金声与玉声，钧天九奏本分明。何当截作昭华琯，吹作虞廷彩凤鸣。
筑城歌
作者：胡奎
朝代：明
体裁：古风

隋有盐官城，汉无盐官城。唐有盐官城，宋无盐官城。荒城芜没知何代，唯有东流水长在。蓬莱清浅半桑田，精卫年年塞东海。前年无城禦边烽，去年无城机杼空。今年长城高百尺，谁其主者陈元龙。重门铁锁黄金钥，刁斗无声夜停柝。七星挂城明月低，万户千门惨清角。何当四海车书同，苍生乐育康衢中。明年开城看歌舞，城南城北春花红。
筑堤谣
作者：胡奎
朝代：明
体裁：乐府曲辞

朝凿西山石，暮填东海水。西山石可尽，海水浩无底。水犀莫射潮，祖龙莫驱石。海水尚可填，人心填不得。哀哀精卫鸟，东飞复西飞。填得海波浅，愁杀弄潮儿。
筑堤谣
作者：胡奎
朝代：明

朝凿西山石，暮填东海水。西山石可尽，海水浩无底。登登复登登，一日千万杵。寸石如寸金，化为东海土。水犀莫射潮，祖龙莫驱石。海水尚可填，人心填不得。哀哀精卫鸟，东飞复西飞。填得海波浅，愁杀弄潮儿。
筑堤谣·其一
作者：胡奎
朝代：明
体裁：五言绝句

朝凿西山石，暮填东海水。西山石可尽，海水浩无底。
筑堤谣·其三
作者：胡奎
朝代：明
体裁：五言绝句

水犀莫射潮，祖龙莫驱石。海水尚可填，人心填不得。
筑堤谣·其二
作者：胡奎
朝代：明
体裁：五言绝句

登登复登登，一日千万杵。寸石如寸金，化为东海土。
筑堤谣·其四
作者：胡奎
朝代：明
体裁：五言绝句

哀哀精卫鸟，东飞复西飞。填得海波浅，愁杀弄潮儿。
答
作者：胡奎
朝代：明
体裁：七言绝句

从来好饮杯中物，醒即高歌醉即眠。寄谢多情天上月，病中辜负二三年。
答谢友人
作者：胡奎
朝代：明

小东门外野人家，昨夜青镫定结花。一片碧云空在望，半规明月可能赊。杖扶紫玉过眉瘦，巾裹乌纱垫角斜。明日更须来看竹，山瓶汲水自煎茶。盘餐粗粝笑贫家，赖有东园茧栗花。野水白鸥情自狎，海天黄鹄志应赊。直须放浪超形外，更复留连到日斜。向晚期看洛神赋，十三行畔坐分茶。
答谢友人·其一
作者：胡奎
朝代：明
体裁：七言律诗

小东门外野人家，昨夜青镫定结花。一片碧云空在望，半规明月可能赊。杖扶紫玉过眉瘦，巾裹乌纱垫角斜。明日更须来看竹，山瓶汲水自煎茶。
答谢友人·其二
作者：胡奎
朝代：明
体裁：七言律诗

盘餐粗粝笑贫家，赖有东园茧栗花。野水白鸥情自狎，海天黄鹄志应赊。直须放浪超形外，更复留连到日斜。向晚期看洛神赋，十三行畔坐分茶。
答铁柱观道友
作者：胡奎
朝代：明

五色云霞剪作衣，长年养得鹤雏肥。伐毛洗髓三千岁，相逐蓬莱顶上飞。南风泠泠吹我衣，写经换得白鹅肥。山阴道士休相笑，来看蛟龙作雨飞。中散养生尘满衣，爬搔正想醴泉肥。不见麻姑玉指爪，漫劳青鸟入云飞。墨池新水长苔衣，雨后来禽颗颗肥。午榻茶烟应有约，鬓丝风飏落花飞。
答铁柱观道友·其一
作者：胡奎
朝代：明
体裁：七言绝句

五色云霞剪作衣，长年养得鹤雏肥。伐毛洗髓三千岁，相逐蓬莱顶上飞。
答铁柱观道友·其三
作者：胡奎
朝代：明
体裁：七言绝句

中散养生尘满衣，爬搔正想醴泉肥。不见麻姑玉指爪，漫劳青鸟入云飞。
答铁柱观道友·其二
作者：胡奎
朝代：明
体裁：七言绝句

南风泠泠吹我衣，写经换得白鹅肥。山阴道士休相笑，来看蛟龙作雨飞。
答铁柱观道友·其四
作者：胡奎
朝代：明
体裁：七言绝句

墨池新水长苔衣，雨后来禽颗颗肥。午榻茶烟应有约，鬓丝风飏落花飞。
答颜司训见寄次韵
作者：胡奎
朝代：明
体裁：七言律诗

神仙中人不易得，高士亭前相见时。碧色湖波春浩浩，绿阴门巷昼迟迟。閒临醉草池皆墨，老拥皋比鬓已丝。海内知音今有几，黄金端合铸钟期。
简员外张士谔
作者：胡奎
朝代：明
体裁：七言绝句

画省题诗白昼閒，春寒系马百花间。船头载得官瓶酒，来看江南雪后山。
箕山操
作者：胡奎
朝代：明
体裁：乐府曲辞

箕之山兮颍之阳，箕之人兮濯沧浪。彼何人兮牵牛，吾洗耳兮徜徉。
篆书歌送胡士敬游同安
作者：胡奎
朝代：明
体裁：古风

洪濛开天圣人作，神龙出河龟出洛。自从造化一中分，鸟迹虫鱼混冥漠。史籀篆刻周宣古，李斯书传和氏璞。汉魏以来千百年，字体纷纭互参错。我从洪都询古学，宗人邂逅滕王阁。千金不售书满橐，燕尾蚕头古钗脚。钩如强弩点如石，动为河流静为岳。亲王诏见墨池头，茧纸鸾笺纵挥霍。晴窗白昼风雨来，蛟龙盘拿虎凤跃。吾宗意气何卓荦，翩然如跨扬州鹤。今春别我上同安，七星已挂苍龙角。兰舟暂向章江泊，篘酒笑倾银凿落。人生交游无厚薄，快意相知且为乐。吴歌一曲写予怀，目送飞鸿起寥廓。
精卫操
作者：胡奎
朝代：明
体裁：乐府曲辞

石磊磊，海茫茫。白石不可烂，海尘何日黄。嗟哉精卫尔勿伤，昨日麻姑过东海，蓬莱弱水又生桑。
精卫词
作者：胡奎
朝代：明
体裁：乐府曲辞

精卫精卫飞且鸣，千年填海海不平。世传此是炎帝女，不知何年填海水。海山石烂海水枯，是时精卫安得无。如何精卫鸟，只填东海水。海水尚可填，人心浩无底。
系马辞
作者：胡奎
朝代：明
体裁：乐府曲辞

翩翩白鼻騧，系在门前树。莫学杨白花，随风渡江去。
索茯苓戏赠
作者：胡奎
朝代：明
体裁：七言绝句

诗骨从来似鹤形，空廊无迹雨苔青。人间别有长生术，不是黄精与茯苓。
紫薇花下
作者：胡奎
朝代：明
体裁：七言绝句

天棘移来一尺长，呼儿浇水傍南墙。柔条盘作青罗盖，借我山窗一夏凉。
紫薇花下
作者：胡奎
朝代：明
体裁：古风

我非紫薇郎，爱种紫薇花。紫薇亦爱诗人家，今年试花如绛霞。清晨看花心自喜，中夜裴回月明里。不随红日上东廊，影过八砖犹未起。
紫薇花下看月寄友
作者：胡奎
朝代：明
体裁：古风

娟娟海东月，照我紫薇花。花月相裴回，玉露浮清华。美人如明珠，流辉隔綵霞。可望不可即，玩之令人嗟。安得骑黄鹄，同游太清家。
紫霞瓮歌
作者：胡奎
朝代：明
体裁：古风

娲娥补天抟五色，化作昆崙一拳石。神人巧斲秋水骨，玉臼敲丹碎蟾魄。东方涌出玻瓈盆，九气凝结回鸾文。天吴海若不敢受，中含万斛梨花春。琼液流波散成绮，照见落花吹不起。醉来大笑醯鸡天，吸尽长鲸百川水。
繫马辞
作者：胡奎
朝代：明

翩翩白鼻騧，繫在门前树。莫学杨白花，随风渡江去。
红梅
作者：胡奎
朝代：明
体裁：五言绝句

姹女过南园，曾分换骨丹。玉颜春不老，禁得雪中寒。
红梅
作者：胡奎
朝代：明
体裁：七言绝句

西湖湖头第一花，不随凡卉媚韶华。自怜玉骨清如许，服得朝来一片霞。
红竹
作者：胡奎
朝代：明
体裁：七言绝句

葛令丹砂九转功，夜来化作葛陂龙。飞向苍梧叶虞舜，赤霞晴射九疑峰。
红竹
作者：胡奎
朝代：明
体裁：七言绝句

蓬莱石上珊瑚树，曾见扶桑海水乾。相逐葛陂龙化去，何年服得九还丹。
约友东园看花
作者：胡奎
朝代：明
体裁：七言绝句

故人近有看花约，说道晴来雨也来。昨夜药阑东侧畔，海棠一树向阳开。
纳云轩为海上人作
作者：胡奎
朝代：明
体裁：古风

依依度檐隙，冉冉通帷幔。初腾洗钵水，却绕翻经案。去来固无心，既聚还复散。龙嘘石气凉，月澹萝窗半。室虚如有容，超然悟禅观。
纸鸢
作者：胡奎
朝代：明
体裁：七言绝句

只凭一线上青天，中有天机合自然。莫待风高收不得，宫商别调不如前。
织妇吟
作者：胡奎
朝代：明
体裁：五言绝句

机头一寸丝，手中千万缕。夜夜织春愁，梨花半窗雨。
织妇词
作者：胡奎
朝代：明
体裁：七言绝句

闻郎前月过淮河，妾在空闺夜织罗。肠似乱丝千万结，恨郎来往不如梭。